text:
“Gushyira mu bikorwa amahame remezo ari mu itegeko Nshinga Igihugu cyacu kigenderaho bigomba kuba bigaragra mu mikorere yacu ya buri munsi, muri gahunda z’ibikorwa dukora, mu byemezo dufata, muri bya bibazo dukemura, muri gahunda dutegura, mu dushya duhanga”.
Aya ni amagambo Senateri Niyongna Gallican yabwiye abitabiriye inana Itsinda ry’abasenateri bakorera muri Komisiyo y’Imibereho myiza y’Abaturage, Uburenganzira bwa Muntu n’Ibibazo by’Abaturage muri Sena y’u Rwanda bagiranye n’Abagize Komite Nyobozi y’Akarere ka Ruhango, Abanyamabanga Nshingwabikorwa b’Imirenge, Abagize Komisiyo y’imiyoborere mu Nama Njyanama y’Akarere, Abayobozi b’amashami y’imirimo ku Karere, abahagarariye abunzi muri buri Murenge, abayobozi b’inzego z’umutekeno ku rwego rw’Akarere n’Umuhuzabikorwa w’Urwego rwa MAJ ku Karere.
Urugendo rw’aba basenateri rukaba rwari urwo kugenzura iyubahirizwa ry’ihame remezo ryo gushaka buri gihe umuti w’ibibazo by’abaturage mu nzira y’ibiganiro n’ubwumvikane.
Senateri Niyongana wari uyoboye iri tsinda, yavuze ko hari benshi badasobanukiwe iri hame, bakibeshya ko rireba gusa ibijyanye no gukemura ibibazo bishingiye ku makimbirane hagati y’abantu n’abandi.
Nyamara ngo ibyo sibyo, kuko rinarebana no gukemura ibibazo byose byugarije umuryango mugari, abawugize bagafatanya kubisesengura, kumvikana umuti ukwiye, no kuwushakira hamwe buri wese ashyiraho umuganda we (uruhare rwe).
Ahereye ku mpamvu n’uburyo umuntu ku giti cye agomba gukemura ibibazo ahura na byo, yumvikanisha impamvu n’uburyo umuryango mugari ugomba gukemura ibibazo byawo hagendewe kuri iri hame.
Ati “Kugira ngo utere imbere hari ibibazo biba bigomba gukemurwa; n’iyo ugenda kugira ngo ugere aho ujya, iyo mu nzira haba hari byinshi uba ugomba kurenga.”
Ku birebana n’ibibazo mu muryango mugari yagize ati “Kubikemura si ukuvuga ngo ni meya ubishoboye, dufite umuyobozi runaka uzi gukemura ikibazo. Ni ukuvuga ngo tubikemura twese twumva ko bitureba, twabigizemo uruhare, twabiganiriyeho, twanafatanyije kumva uburyo bwinshi bushoboka bwo kubikemura, ariko tukaza kubona uburyo twumva butunogeye twese, cyangwa buzana igisubizo kiza kurenza ubundi buryo bwose. Aho niho haza bwa bwumvikane busesuye”.
Umuyobozi w’Akarere, Habarurema Valens, yagaragaje ko ubuyoozi bwiteguye gukomeza gufatanya n’abaturage no kubafasha kubahiriza iri hame, kugira ngo koko ibyo Igihugu gikomeza kugeraho babe biteguye kubisegasira, kubirinda no kubinoza kurushaho kugira ngo dukomeze gutera imbere.
Nyuma yo kugaragarizwa uko ibibazo bikemurwa uhereye ku makimbirane ukageza no ku itegurwa ry’igenamigambi rusubiza ibibazo by’abaturage, abasenateri bifatanyije n’abaturage mu Nteko y’Akagali ka Nyamagana, Umurenge wa Ruhango.
Itsinda ry’aba baseannateri ryari rigizwe na Senateri Niyongana Gallican (Umuyobozi w’Itsinda), Senateri Musabeyezu Narcisse na Senateri Mukankusi Perrine. Bari baherekejwe kandi n’umukozi w’Inteko, Harerimana Viann


c: text/html

text:
Reba uko byari byifashe ubwo Chorale Christus Vincit yamurikaga Album
Chorale Christus Vincit yakoreye igitaramo muri Christus i Remera abakunzi babo banyurwa n’indirimbo zigize umuzingo (album) w’indirimbo zabo wa mbere.
Icyo gitaramo cyabaye ku mugoroba ushyira Noheli, bagikoze baririmba mu ndimi zitandukanye zirimo Lingala, Ikigande, Igifaransa, Icyongereza n’Ikinyarwanda.
Icyo gitaramo cyari cyitabiriwe n’abantu batandukanye bamwe bicaye abandi bahagaze, bamwe bafasha abaririmbyi kuririmba abandi bakabyina izo ndirimbo.
Iyi Korali igizwe n’abantu basaga 200 ariko abayibamo umunsi ku munsi babarirwa muri 70.

robotstxt: allowed

filter: keep


text:
Iradukunda Elsa ni umukobwa muremure w’inzobe ushinguye, ukunda guseka akagira amenyo yererana mu ishinya nziza y’umukara, aherutse gukora amateka akomeye agirwa Nyampinga w’u Rwanda umwaka wa 2017.
Yabyawe na Samuel Mana ufite ibiro by’ivunjisha mu Mujyi wa Kigali rwagati naho nyina akitwa Mukandekezi Christine akora akazi k’ubucuruzi, batuye mu Kagari ka Kanserege, mu Murenge wa Gikondo, mu Karere ka Kicukiro.
Iradukunda Elsa areshya na metero imwe na sentimetero 76 (1,76cm) akaba apima ibiro 50. Arasatira imyaka 19 y’amavuko kuko yavutse kuwa 25 Werurwe 1998, avuka mu muryango w’abana umunani [abakobwa batandatu n’abahungu babiri] akaba ari uwa kane.
Miss Rwanda 2017, Elsa Iradukunda akiri umwana muto [Foto: Igihe]
Mu ijoro rya taliki 25 Gashyantare 2017 Iradukunda Elsa yatorewe kuba Nyampinga uhiga abandi mu buranga n’ubuhanga. Yahawe ibihembo bikomeye birimo imodoka nziza ya Suzuki SX4 ifite agaciro ka miliyoni 15 z’amafaranga y’u Rwanda.
Mu gihe cy’umwaka azamarana ikamba azajya ahembwa umushahara w’amafaranga ibihumbi magana inani (800,000frw) bivuze ko ku mwaka azajya aba yahawe miliyoni icyenda n’ibihumbi Magana atandatu (9,600,000Rwf) hakiyongeraho n’ibindi bihembo bitandukanye.
Azahabwa ibindi bihembo birimo imyambaro igezweho, gukorerwa imisatsi buri kwezi, kogerezwa imodoka, gutemberezwa mu mahanga ya kure ndetse mu mpera z’umwaka wa 2017 azaserukira u Rwanda mu irushanwa ry’ubwiza rya Miss World.
Iradukunda Elsa avuga adategwa indimi eshatu, Igifaransa, Icyongereza n’Ikinyarwanda. Yari ahagarariye Intara y’u Burengerazuba, ntiyashyirwaga mu majwi y’abashoboraga gutsinda gusa ngo ‘mu mutima we yiyumvagamo gusoza irushanwa ahesheje ishema umuryango’.
Yavuze ko yatangiye kwiyumvamo ubushobozi bwo kuzaba Nyampinga akiri muto gusa yafashe umwanzuro ko agomba kuziyamamaza mu mwaka wa 2013 ubwo yari mu mwaka wa gatatu w’amashuri yisumbuye.
Umushinga yifuza gukora mu gihe azamarana ikamba rya Nyampinga w’u Rwanda ngo ‘ni ugufasha leta guha ingufu gahunda ya Made in Rwanda’ no guteza imbere ba rwiyemezamarimo bafite ibikorwa byihariye bishyigikira umurongo arimo.
Miss Rwanda 2017, Elsa Iradukunda n’ibisonga bye [Foto: The New Times]
Dore Ikiganiro kirambuye yagiranye n’umunyamakuru wa Igihe dukesha iyi nkuru
Umunyamakuru: Ni gute wakwibwira umuntu utakuzi neza?
Elsa: Nitwa Iradukunda Elsa, ndi Umunyarwandakazi utuye mu Mujyi wa Kigali i Gikondo. Ndi umwana uvuka mu muryango w’abana umunani, nkaba ndi uwa kane. Nize amashuri abanza muri Le Petit Prince ayisumbuye mperutse kuyarangiriza muri King David Academy mu ishami ry’Amateka, Ubukungu n’Ubuvanganzo. Ubu ndi Nyampinga w’u Rwanda umwaka wa 2017.
Umunyamakuru: Kumva izina ryawe ritangajwe ko ubaye Nyampinga w’u Rwanda wumvise umerewe ute?
Elsa: Maze kumenya ko ari njyewe Nyampinga w’umwaka wa 2017, narishimye cyane, naranezerewe, byarandenze. Nashimiye Imana n’abanshyigikiye bose.
Umunyamakuru: Ubwo wahoberanaga na mama wawe bwa mbere wararize, yakubwiye iki?
Elsa: Mama ubwo yampoberaga maze gutsinda yarambwiye ko ‘Imana itabeshya kandi ko isohoje isezerano ryayo’. Ariya marira yari ay’ibyishimo, byari bishimishije cyane.
Umunyamakuru: Ese koko wari wifitemo icyizere cyo gutsinda cyangwa na we waratunguwe?
Elsa: Nari mfite icyizere ko ngomba kuzaba Nyampinga nubwo hatabura abantu baguca intege ariko ubundi nari mfite icyizere gihagije. Mu bo twari duhanganye nta n’umwe natinyaga, bose bari bashoboye ariko nkumva nta n’umwe unteye ubwoba.
Umunyamakuru: Mu mwiherero wateraga urwenya cyane, ubusanzwe ugira iyo mpano?
Elsa: Mu busanzwe njyewe ndi umuntu ukunda guseka, nkunda kuba ndi kumwe n’abantu benshi. Ntabwo nkunda kubona umuntu ubabaye, kubera ko ntakunda kubabara nageragezaga igishoboka ngo mare irungu bagenzi banjye kandi nkabashyira hamwe, nakundaga kuvuga ibintu nkabona barasetse, ntabwo ari impano nari nsanzwe nifitemo ariko bayimvumbuyemo muri boot camp[mu mwiherero].
Umunyamakuru: Ni iyihe mpano idasanzwe wifitemo abandi batari bazi?
Elsa: Mu mwiherero buri wese yagaragazaga icyo ashoboye, njyewe bambwiye ko bansanganye impano yo kwigana abantu, narebaga buri mukobwa ikintu akoze nkacyigana kandi kikagenda neza. nakundaga kwigana Kalimpinya, namwiganaga uko agenda bakabona mpindutse nka we neza.
Umunyamakuru: Ni iyihe nteruro ukunda gukoresha cyane mu byo uvuga?
Elsa: Interuro nkunda gukoresha igarukamo Yesu. Njyewe amagambo mvuga ahanini ntihaburamo ijambo Yesu, mu bintu mvuga byose ndigaruramo.
Umunyamakuru: Ukunda kuvuga ibyerekeye Imana, urasenga cyane?
Elsa: Nkunda gusenga nakuze ndi umwana ukunda gusenga kandi narabitojwe, ndabikunda cyane kandi n’ubu ndabikora. Ubusanzwe nsengera muri Restoration Church i Gikondo. Ndi umukirisitu usanzwe, nta kazi kadasanzwe mfite mu itorero.
Umunyamakuru: Ibyo kwiyumvamo kuba Nyampinga ubwo byaje gute ko numva wakuze utozwa gusenga?
Elsa: Nkiri umwana nakundaga kugenda nk’aba Miss, nakuze nkunda kwigana uko ba Miss bagenda, nahoraga mbwira abantu ko ngomba kuzaba Nyampinga none dore birabaye.
Umunyamakuru: Numvise ko ufite ubumenyi mu by’imideli, wabikoze ryari?
Elsa: Nigeze kwerekana imideli, ngitangira mu mwaka wa kane mu mashuri yisumbuye nibwo natangiye kwerekana iby’imideli, narabikomeje no mu mwaka wa gatanu ariko ndangije mu wa gatandatu nahise mbihagarika kuko nari ngiye kwitabira amarushanwa ya Miss Rwanda. Nabyo ni ibintu nakundaga cyane […] Sindamenya niba nzabikomeza, icyo ngomba kugitekerezaho.
Umunyamakuru: Ni iyihe ndangagaciro iruta izindi kuri wowe?
Elsa: Indangagaciro iruta izindi kuri njyewe ni ubupfura. Ubupfura bukubiyemo ibintu byose, iyo uri imfura uba wubaha abantu, uba wihesha agaciro.
Umunyamakuru: Ni ryari ufata umwanzuro wo kubeshya wabiteguye?
Elsa: Ubusanzwe ntabwo nkunda kubeshya, ntabwo njya mbishobora ariko biramutse bibaye ngombwa ko mbikora kugira ngo ndokore ubuzima bw’abandi cyangwa ubwanjye nabeshya.
Umunyamakuru: Ni ikihe kintu wanga urunuka kurusha ibindi?
Elsa: Mu bintu byose bibaho nanga uburyarya, nanga umuntu wandyarya kandi nanjye sinjya ngira uburyarya.
Umunyamakuru: Mu bantu bariho ku Isi, ni nde ufata nk’intwari?
Elsa: Umuntu mfata nk’intwari ni Minisitiri Louise Mushikiwabo, kuko ubona ko ari umugore ufite intego muri byose.
Umunyamakuru: Ni izihe ndangagaciro wifuza ku Banyarwandakazi?
Elsa: Indangagaciro nifuza kubona ku Banyarwandakazi harimo kwihesha agaciro, kwiyubaha nk’Umunyarwandakazi, kubaha Imana no kutitinya.
Umunyamakuru: Mu bantu bo ku Isi, ni nde ukunda kurusha abandi bose?
Elsa: Mu bantu bariho ku Isi bose nkunda mama wanjye kurusha abandi. Mama ni we muntu utajya unca intege na gato mu buzima bwanjye, iteka ahora ambwira ko nshoboye kandi hari byinshi nzageraho.
Umunyamakuru: Uhawe ubushobozi bwo kugira icyo uhindura mu Rwanda, wahera ku ki?
Elsa: Ndamutse mpawe ubushobozi ikintu naheraho mu guhindura nakora ibishoboka ngahindura imyumvire y’Abanyarwanda, nakora ibishoboka ngakora icyatuma Abanyarwanda tugira imyumvire myiza kandi tugakunda iby’iwacu.
Umunyamakuru: Numvise uvuga ko ukunda gusoma cyane, ni uwuhe mwanditsi w’ibitabo ukunda cyane?
Elsa: Umwanditsi nkunda cyane ni William Shakespeare wanditse inkuru ya Romeo and Juliet, ni umwanditsi ufite amateka akomeye, ibitabo bye binyura benshi. Muri Afurika nkunda umwanditsi wanditse igitabo cyitwa ‘African Child’, na we ndamukunda.
Umunyamakuru: Umushahara Cogebanque izaguhemba bwa mbere uzawukoresha iki?
Elsa: Umushahara wa mbere Cogebanque izampemba nzawushyira mu mushinga wanjye kugira ngo ukomere kurushaho, nzakoresha ibishoboka abadafite ubushobozi bakora ibintu bya Made in Rwanda batere imbere.
Umunyamakuru: Ko ukiri muto ni gute uzabasha gutunga ayo mafaranga yose, bikiyongeraho ko baguhaye imodoka. Ikindi wabaye icyamamare kandi uracyari muto cyane, ubwo uzabyitwaramo gute?
Elsa: Nzagerageza kubikoresha uko bikwiye, nzakomeza kuba njyewe, sinzigera nshaka guhinduka. Nzakomeza mbe Elsa ucisha make, utuje, nzakomeza niyambaze nyagasani kuko iyo uyisunze nta kintu utabasha kugeraho. Nzakomeza nsenge, nzakomeza mbeho ubuzima nabagamo, nta kizahinduka.
Umunyamakuru: Numvise abakobwa bose mwari kumwe bavuga ko nta mukunzi bagira, na we niko bimeze?
Elsa: Nta mukunzi mfite kandi ntabwo ari ikintu numva nshyize imbere cyane, Umunyamakuru nikigera akaza ntabwo bizaba ari iherezo ry’ubuzima, nabwo nataza ubuzima burakomeza, ntabwo ari iherezo.
Umunyamakuru: Urakoze cyane ku kiganiro tugiranye.
Elsa: Murakoze ndabashimiye.
Imodoka yahembwe iparitse iwabo mu rugo [Foto: Igihe]
Iwabo mu rugo [Foto: Igihe]
Iwabo wa Miss Elsa [Foto: Igihe]


text:
Akarere ka Rwamagana karakora ibishoboka byose ngo kisubize umwanya wa mbere nk’uko kabitsindiye umwaka ushinze wa 2016-2017, kakagira n’icyizere ko amateka azisubiramo kuko ubu kamaze kwesa iy’uyu mwaka ku kigero cya 99.8%.
Umuyobozi w’aka karere, Mbonyumuvunyi Radjab, avuga ko umuhigo umwe rukumbi ari wo batagezeho 100% mu mihigo 72 bahize.
Meya Mbonyumuvunyi agira ati "Muri uyu mwaka turangije, imihigo 72 yose twagerageje kuyikurikirana no kuyishyira mu bikorwa uko byagombaga, ubu turi ku kigereranyo cya 99.8% cy’imihigo yose. Imihigo 43 [ingana na 60%] ijyanye n’ubukungu yose twayigezeho 100%, mu mihigo 20 [ingana na 28%] ijyanye n’imibereho myiza y’abaturage twageze 100% kuri 19, hanyumwe umwe wa Mituweri niwo uri kuri 90.5%, imihigo 9 [ingana na 12%] y’imiyoborere myiza yose twayigezeho 100%".
Mbonyumuvunyi Radjab, umuyobozi w’Akarere ka rwamagana
Kuba aka karere karabaye aka mbere, Meya avuga ko byabatwaye ingufu nyinshi kandi na byo bituma bahora bakora ibishoboka byose kuko ’n’umwana wabaye uwa mbere atajya asinzira ahora mu masomo ngo atazasubira inyuma’.
Aka karere kandi kagaragaza ko gafite iminshinga migari gateganya gukora umwaka utaha irimo guha amazi icyanya cyahariwe inganda mu karere ufite agaciro ka miliyari imwe na miliyoni 885, hakaba n’indi mirenge izahabwa amazi. Umujyi wa Rwamagana kandi hakazubakwamo ruhurura ebyiri ngo amazi atazakomeza gutwara amazu y’abaturage. Hazubakwa imihanda, hatunganywe igishanga cya Cyaruhogo, hakwirakwizwe umuriro w’amashanyarazi n’indi mishinga izatuma karushaho gutera imbere.
Umunyamabanga Nshingwabikorwa w’akarere ka Rwamagana, Kakooza Henry avuga ku mishinga migari y’akarere
Biteganyijwe ko kuri uyu wa mbere tariki 23 no ku wa kabiri tariki 24, ari bwo ikigo cy’igihugu cy’ibarurishamibare kizakora igenzura ku mihigo muri aka karere ka Rwamagana.


text:
Umuyobozi w’Akarere ka Gakenke, Bwana Nzamwita Deogratias yashimiye Abanyamabanga Nsingwabikorwa b’Imirenge itatu ya mbere yesheje neza imihigo y’Umurenge mu mwaka wa 2017/2018, asinyana na bo imishya ya 2018/2019.
Imirenge itatu ya mbere ni Gakenke yagize amanota 86.03% ihabwa igikombe kuri uyu wa 24 Nzeri 2018; Janja (85.47%) na Mataba (84.99%) yahawe ibyemezo by’ishimwe naho Umurenge wa Mugunga (79.96%) na Cyabingo (74.06%) iba iya nyuma.
Umuyobozi w’Akarere ka Gakenke, Bwanna Nzamwita Deogratias, yashimiye Imirenge yose ko yakoze neza ari na byo byatumye Akarere kaza ku isonga mu mihigo ya 2017/2018. Ati: “Mwese mwakoze neza ugereranyije n’imyaka yashize, iyo mudakora neza Akarere ntikaba karabonye umwanya mwiza mu mihigo.”
Asinyana n’Abanyamabanga Nshingwabikorwa imihigo mishya,Umuyobozi w’Akarere yabasabye gukorana n’abaturage n’abafatanyabikorwa mu iteganyabikorwa ry’imihigo no gukurikirana ishyirwa mu bikorwa ryayo.
Yakomeje avuga ko iyi mihigo ari ni iy’abaturage tukaba, twizera ko muzakomeza gufasha abaturage kugira ngo imihigo bayigire iyabo. Ikindi tubasaba ni ugukorera hamwe mu mihigo kuko ari ikintu gikomeye cyane. Ikintu cyo gukurikirana ishyirwa mu bikorwa ni ryo banga. Dufatanyije turizera ko n’imihigo y’uyu mwaka na yo tuzayesa.
Umunyamabanga Nshingwabikorwa w’Umurenge wa Gakenke, Cyubahiro Felicien, yavuze ko umwanya wa mbere bawukesha gukorera hamwe nk’abakozi b’Umurenge, abafatanyabikorwa ndetse n’abaturage. Ati: “ Uruhare rw’umuturage mu mihigo n’inkingi ya mwamba ituma twesa imihigo neza kuko imihigo y’umurenge ahanini ari bo bayishyira mu bikorwa.”
Umunyamabanga Nshingwabikorwa w’Umurenge wa Mataba wabonye umwanya wa gatatu, Mbonyinshuti Isaie, yavuze ko uyu mwanya bawukesha ubufatanye n’abaturage ndetse akaba abizeza ko intego ari ukuza ku mwanya wa mbere mu mihigo itaha.
Mbonyinshuti yagize ati: “Imihigo y’Umurenge ifite uruhare runini mu iterambere ry’abaturage kuko Imihigo y’Akarere iba ishingiye ku y’Imirenge ikaba iganisha ku byifuzo by’abaturage. Imihigo ikenewe ni ihindura imibereho y’abaturage nk’uko twabisabwe n’Umukuru w’Igihugu, aha twavuga nk’amashanyarazi, amavuriro, amashuri n’ibindi.”
Imihigo y’Imirenge igabanyije mu byiciro birimo Iterambere ry’Ubukungu, Imibereho Myiza y’abaturage, Imiyoborere myiza n’ubutabera.


text:
Nyagatare: Abana batewe inda zitateganijwe bahabwa akato mu nsengero
Iyaturemye Aime Umuyobozi w’ihuriro ry’abafatanyabikorwa mu iterambere ry’Akarere ka Nyagatare avuga ko abana batewe inda zitateganijwe bahabwa akato mu nsengero z’abaporotesitani.
Uwo muyobozi avuga ko abapolotesitani bafite uruhare runini mu gutuma abana batewe inda zitateganijwe babaho mu bwihebe kuko iyo bahuye n’ibibazo, babaha akato aho kubahumuriza ngo babagire n’inama yo kutazongera kugwa mu mutego w’ababatera inda.
Ati “Turabizi neza umwana amara guterwa inda agahabwa akato mu muryango we ariko bigahera mu rusengero kuko n’uririmba muri korari ahita ahagarikwa.”
Iyaturemye Aime asaba abanyamadini n’amatorero kwegera abo bana bakabafasha kugira ngo bumve ko bagikunzwe n’ubwo bahuye n’ibibazo.
Pasitoro Epaphrodite Rwayitare umushumba mu itorero ADEPR ururembo rwa Nyagatare, yemeza ko mu itorero ryabo, uwakoze ibyaha by’ubusambanyi bikamenyekana ahita ahezwa mu itorero.
Yemeza ko uretse n’ubusambanyi, ngo n’umugambanyi, umujura n’ undi ukora ibyaha bikomeye, ahita ahezwa igihe runaka mu itorero.
Ati “Iyo hari ibimenyetso, uwakoze ibi byaha arahezwa igihe runaka, yazihana akatura akegerana n’uwo bagikoranye bakatura, iyo badasubiye mu byaha barababarirwa.”
Cyakora ngo iyo ari ibibazo bikomeye nk’iby’abana baterwa inda zitateguwe ngo ababishinzwe mu nzego za Leta, ngo nibo bako bakurikirana aba bana, uwakorewe icyo cyaha ntatereranwe mu bibazo ahubwo akegerwa kugira ngo yikure mu bibazo arimo.
Umwe mu bana batewe inda yabwiye Kigali Today ko kimwe na bagenzi be bahagaritswe mu matorero n’amadini basengeragamo bituma bamwe n’ababyeyi babo babahinduka.
Yemeza ko guhabwa akato bituma biheba bagatekereza n’ibintu bitari byiza ndetse n’abana babyaye bakabaho nabi kuko na ba nyina baba badatekanye.
Yifuza ko Leta yabafasha bagasubira mu mashuri kuko kenshi ngo usanga imiryango yabo yarabakuyeho amaboko.
Yifuza kandi ko ibirego byabo bagejeje mu nkiko bafashwa bigakurikiranwa kabone n’ubwo ababahohoteye baba barahunze igihugu.
Mu karere ka Nyagatare abana 2009 batewe inda mu mwaka wa 2016 na 2017 naho 2017-2018 bakaba bamaze kurenga gato 1600.
Ibitekerezo ( 1 )
Guheza mu Nsengero abakobwa babyaye,ntabwo aribyo.Yesu nta na rimwe yahezaga abanyabyaha,ahubwo yarabashakaga kugirango abigishe.Mulibuka igihe Yesu yaganirizaga umugore w’indaya ku iriba rya Yakobo,hanyuma akayibwiriza ikishima.Ikibabaje nuko na Pastors benshi basambana.Muli 2006,ndibuka ukuntu abakobwa benshi bagiye gushinja Pastor Charles Murenzi kuli CID,kubera kubasambanya ababeshya ko azabajyana muli Amerika.Mu minsi yashize,Pastor wo muli Nigeria yateye inda abagore n’abakobwa 20 basengeraga mu idini rye.Police imubajije impamvu,ababwira ko ari umwuka wera wabimutegetse!Yesu yavuze ko abakuru b’amadini bigira intama,nyamara baba ari amasega yambaye uruhu rw’intama.


text:
Reba Video
Igitsina
Jean claude a.k.a Claudinho
claudinho0008@gmail.com
Muraho? Najye ndashaka umukunzi kdi nubwambere ngiye gukundana mwampaumwana uzi gukunda kdi w'imico myiza, mbese uzanyereka urukundo nyarwokuko najye ndarufite. Nitwa Ndibwami Jean claude a.k.a Claudinho mfite25years, niga muri kaminuza nkuru y'u rwanda i Butare, niga mu mwakawa gatatu, muri facult ya science, ubusanzwe ntuye i kigali, nimerozajye ni 0783306668. Ifoto yo ntayo mfite kuri email yajye ariko ndikuri facebook yambona akandika "ndibwami jean claude". Ntegerejeigisubizo cyanyu
Muraho? Najye ndashaka umukunzi kdi nubwambere ngiye gukundana mwampaumwana uzi gukunda kdi w'imico myiza, mbese uzanyereka urukundo nyarwokuko najye ndarufite. Nitwa Ndibwami Jean claude a.k.a Claudinho mfite25years, niga muri kaminuza nkuru y'u rwanda i Butare, niga mu mwakawa gatatu, muri facult ya science, ubusanzwe ntuye i kigali, nimerozajye ni 0783306668. Ifoto yo ntayo mfite kuri email yajye ariko ndikuri facebook yambona akandika "ndibwami jean claude". Ntegerejeigisubizo cyanyu
Labels: gushaka inshuti, gushaka umukunzi, igihozo, urukundo
Subscrever: Enviar comentários (Atom)
Copyright © 2011 Igihozo by bangmedia | Privacy Policy | About Us


text:
Bimwe mu bigenderwaho mu kunoza ireme ry’uburezi n’ibikorwaremezo bifasha abana kwigira ahantu hamezeneza ndetse n’abarimu babifitiye ubumenyi.
Kugira ngo Ireme ry’uburezi rigerweho , Akarere ka Nyaruguru gafatanya n’aabafatanyabikorwa batandukanye mu kubaka ibikorwa remezo bifasha abana bose kwiga neza .
Muri uyu mwaka w’imigigo wa 2017/2018., Akarerere Nyaruguru kubufatanye na Plan Internation Rwanda( Umuryango mpuzamahanga ushimnzwe kurengera uburenganzira bw’umwana) bubatse amashuri agezweho ashobora kwakira abana b’incuke bagera kuri 300 mu mirenge ya Munini kuri GS Kamana no mu murenge wa Rusenge kuri EP Cyuna hagamijwe gufasha abanyeshuri kwigira ahantu hameze neza.
Kuri buri shuri hubatswe ibyumba2 by’amashuri(ECDs),icyumba cyo kuruhukiramo gifite ibikoresho by’ibanze( igitanda, matela,……., ikikoni cyifashishwa mu gutegura ifunguro ry’abanyeshuri, ubwiherero 7 kandi hazirikanywa abana bafite ubumuga.
Biteganyijweko amashuri y’incuke yari ashamikiye kuri ibi bigo azatangi gukoresha ibi byumba by’amashuri mu mwaka w’amashuri wa 2018.
Mu rwego rwo kubyaza umusaruro ibi bikorwa remezo, ababyeyi barakangurirwa kohereza abana bose b’incuke ku ishuri kandi bagafatanya n’ubuyobozi bw’amashuri kubakurikira kugira ngo ireme ry’uburezi ryifuzwa rizagerweho .
Aya mashuri y’incuke yakira abana bafite imyaka 3 kugeza kuri 6.
Ndungutse Jean Fidele


text:
Tariki ya 5 Ukwakira, isi yose yizihiza umunsi mpuzamahanga wa mwarimu ari muri urwo rwego u Rwanda na rwo rwifatnyije n'isi yose kuwizihiza.
Ku rwego rw'intara y'Iburengerazuba, akarere ka Rutsiro ni ko kagiriwe icyizere cyo kwakira uyu munsi ukomeye ufatwa nk'ibirori bihambaye bya mwarimu.
Nta shiti rero, ibi birori byabereye mu cyumba mberebyombi cya hoteri y'ikitegererezo y'akarere ka Rutsiro hateraniye abarezi bo mu mirenge ihegereye ari yo Gihango, Manihira, Murunda na Mushubati.
Mu bashyitsi bakuru bifatanyije n'abarimu ba Rutsiro harimo Dr Dr. Ndayambaje Irenée, Umuyobozi Mukuru wa REB (Ikigo cy'Igihugu Gishinzwe Uburezi), Pierre Celestin Habumuremyi, Umunyamabanga Nshingwabikorwa w'Intara y'Iburengerazuba, Ayinkamiye Emérence, Umuyobozi w'Akarere ka Rutsiro n'abafatanyabikorwa batandukanye.
Mu bikorwa byaranze uyu munsi, twavuga guhemba abarimu b'indashyikirwa ku nzego zose uturutse ku murenge ukagera ku rwego rw'intara.
Uwahize abarimu bagenzi be ku rwego rw'intara, Bazimaziki Bernard ukomoka mu karere ka Ngororero, yegukanye ibihembo bya Moto na Laptop, ku rwego rw'akarere, Jean de Dieu Nzayisenga wo mu murenge wa Boneza ahabwa tablet (Ipad) na abo ku mirenge bagenerwa za mudasobwa laptops. Si bo gusa kandi bahembwe kuko n'abayobozi b'ibigo baturutseho bahembwe amaterefoni agezweho hamwe n'umwarimu wakoranye n'umwrimu SACCO neza akiteza imbere, Barigira Marie Providence ukomoka mu karere ka Rusizi wegukanye igihembo cya moto.
Abajijwe icyatumye ahiga abandi, Bernard yavuze ko "ibanga nta rindi ari ugukunda ari ugukunda umurimo."
Ibi ni byo byatumye Habumuremyi, Umunyamabanga Nshingwabikorwa w'Intara y'Iburengerazuba, yungamo agasaba abarimu gushyira umutima ku kazi bakaba ababyeyi kurusha uko ari abarimu. Umwarimu umeze nk'umubyeyi ni we wita ku banyeshuri. Habumuremyi kandi yashimiye abafatanyabikorwa bose bagize uruhare mu guteza imbere ireme ry'uburezi.
Ikindi yakomeje asaba abarimu kugira uruhare rukomeye muri gahunda za Leta kuko ari bo ndorerwamo aho batuye. yavuze ko mwarimu mwiza, n'ibikorwa bye byose byakabaye ari byiza. Yagize ati: "Inka nziza ibe iya mwrimu, umusaruro mwiza uboneke mu kwa mwarimu, isuku nziza iboneke kwa mwarimu, ... bityo n'abaturage bazareberaho!"
Mwarimu wavuze mu izina ry'abandi Mukamana Berthe, yagarutse cyane ku byiza Leta igenera mwarimu bimuteza imbere harimo Umwalimu Sacco ukomeje guhindura ubuzima bwa benshi. Berthe kandi yagaragaje imbogamizi zikigaragara mu burezi nko kuba abarimu bo mu mashuri y'incuke badahembwa no kuba batagira isoko bahahiraho kandi umushahara wabo ukaba ukiri muto.
Dr. Ndayambaje Irenée, ari na we mushyitsi mukuru, yagize icyo atangaza kuri uyu munsi agira ati: "Tugeze mu rugamba rwo kubaka umurezi!" Ubu ingengo y'imari igenerwa uburezi igiye gushyirwa mu kubaka Mwarimu kuburyo aba mu kazi agakora kandi akishimiye!" "Igihe kirageze ko umuntu akora uburezi atari ukuvuga ngo nabuze akazi ni yo mpamvu ndi kwigisha! Urwego rw'uburezi rukorwemo n'ababyigiye."
Ibirori byose by'uyu munsi bikaba byizihijwe ku rugori rw'insanganyamatsiko igira iti: "Umwarimu w'umwuga kandi ushoboye, isoko y'uburezi n'uburere bifite ireme!"


text:
Abahanga bagaragaje impamvu zinyuranye zituma umuntu ashobora kuryama akabura ibitotsi, harimo umunaniro yatewe n’akazi, ibitekerezo bimuhangayikishije, n’ibindi.
Urubuga rwa interineti rwa www.journaldesfemmes.com, rukaba rwaratangaje ibintu 5 umuntu yakora kugira ngo yirinde icyo kibazo.
1.Kumenyera isaha yo kuryama: Iyo umuntu afashe isaha azajya aryamiraho buri joro, bimufasha gusinzira neza kuko bimujya mu mutwe ko ari umwanya wo kuruhuka.
2.Gufata indyo yoroheje: Mu ijoro si byiza ko umuntu aremereza igifu, ahubwo aba akwiye kurya imbuto, imboga, akanywa amata n’ibindi bitabangamia urwungano ngogozi mu gihe aryamye.
3.Gukora imyitozo ngororangingo: Mu gihe umuntu atashye cyangwa yiriranywe umunaniro, aba akwiye gushaka umwanya akananura umubiri kugira ngo zimwe mu ngingo ziruhuke, iyo abirangije aroga ubundi agafata ifunguro rya n’ijoro, bityo bigatuma asinzira neza.
4.Kwirinda ibiyobyabwenge: Itabi n’inzoga ntibituma umuntu asinzira neza. Ariko hari n’ibindi binyobwa nk’ikawa bituma ibitotsi bibura, mu gihe umuntu akeneye kuruhuka bihagije, akwiye kubyirinda n’ijoro.
5.Kwirinda urusaku n’urumuri: Mu gihe umuntu aryamye aba akwiye kuba ahantu hatuje kandi hijimye cyangwa hari urumuri ruke, ibi bituma yiyumva ko ari umwanya wo kuruhuka.
Uretse ibyo bintu bitanu by’ingenzi umuntu yakora kugira ngo abone ibitotsi n’ijoro, hari no kuba yakoga amazi y’akazuyazi mbere yo kuryama, kumva umuziki utuje, kwirinda kureba filimi zimara umwanya munini, n’ibindi.
Ibintu 5 bifasha umuntu gusinzira neza
Abahanga bagaragaje impamvu zinyuranye zituma umuntu ashobora kuryama akabura ibitotsi, harimo umunaniro yatewe n’akazi, ibitekerezo bimuhangayikishije, n’ibindi.


text:
Ubuyobozi bw’Akarere ka Kamonyi buvuga ko ibishanga birimo n’icya Bishenyi biri mu byo basabye Minisiteri y’ubuhinzi n’ubworozi (MINAGRI) kubafasha gutunganya kuko n’ubwo imvura yaba nke amazi agera mu mirima y’abaturage akangiza imyaka.
Umuyobozi w’aka Karere Kayitesi Alice yagize ati "Kiriya gishanga kiri mu byo twagaragarije Minisiteri y’ubuhinzi n’ubworozi ko mu gihe ubushobozi bwaboneka twazafashwa ibyo bishanga bigatunganywa kugirango abaturage bakomeze kubikoresha bitangiza imyaka ya bo".
Ku bijyanye n’impamvu abahinzi bagihingamo bibasirwa cyane n’ibiza, Kayitesi agira ati "Igishanga cya Bishenyi ntigitunganyije, gihingwa n’abaturage mu buryo busanzwe ku buryo iyo imvura iguye n’ubwo yaba nkeya kiruzura amazi akarengera imyaka y’abaturage".
Avuga kandi ko kiri hasi y’aho abantu batuwe kandi haturwa vuba byihuta cyane ku buryo n’uburyo bwo gufata amazi butanoze neza ndetse n’imirwanyasuri ikaba idasibuye neza, gusa ngo hafashwe ingamba ko buri muturage afata amazi ava ku nzu ye, ati "Twandikiye abaturage tubibamenyesha ndetse tunakorana inama, abatarabyubahirije ubu twageze mu gice cyo kubaca amande hakurikijwe icyo amabwiriza n’amategeko bivuga".
Kayitesi Alice, umuyobozi w’Akarere ka Kamonyi
Gusa abaturage bo ntibavuga rumwe ku mpamvu y’umwuzure ukunze kukigaragaramo, Hitayezu Jean Paul utuye mu gice cya Bishenyi, avuga ko ikibazo cy’ibiza muri iki gishanga cyatewe n’imvura idasanzwe yaguye, ko ikibazo kidakwiye kureberwa mu myubakire kuko amazi yangiza Bishenyi aturuka kure za Rukoma.
Umubyeyi utarashatse kutubwira amazina ye, avuga ko ikibazo cy’imyubakire cyatije umurindi ubukana ibiza byagaragaje muri kano gace, agira ati "Hari aho ubona nawe ukabona ko hateye ubwoba, hari abantu benshi batuye mu manegeka ndetse n’igihe cy’ibiza ni bo bibasiwe cyane".
Ikigo cy’igihugu gishinzwe guteza imbere ubuhinzi n’ubworozi, RAB, kivuga ko kuva mu mwaka utaha Kamonyi hazakorwa amaterasi mu rwego rwo guhangana n’ibiza biterwa n’imvura.
Hanson Micomyiza ukuriye ishami ry’ubuhinzi bwuhira n’ubukoresha imashini muri RAB, agize ati "Ubu twahinduye uturere umwaka utaha amaterasi menshi tuzayashyira muri Kamonyi. Ntitwanagendeye ko akarere kabidusabye ahubwo twe twabonye ko byihutirwa dufate uwo mwanzuro".
Uretse abantu 16 bahitanywe n’ibiza muri aka karere ndetse imiryango 1058 igasenyerwa n’indi 1063 ikangirizwa ibyo kurya, ibiza biherutse guterwa n’imvura y’itumba byanahombeje abahinzi kuko byangije hegitari 823.2 zari zihinzeho ibihingwa bitandukanye birimo ibigori, umuceri, imboga, imyumbati, ibishyimbo ndetse n’ibisheke bifite agaciro ka miliyoni zisaga 775.


text:
Umutype na girl friend we bagiye kwiyahura bifuza ko ubukwe bwabo buzayoborwa n'Imana mu ijuru, bafata gahunda yo kujya hejuru yinzu ya etage 10 ubundi bagasimbuka! Ubwo bahageze bemeza guhuma ubundi bakabara gatatu then bagasimbuka, bakirangiza kubara umuhungu asimbuka wenyine naho umukobwa ati "YEGO URUKUNDO NI IMPUMYI ARIKO NJYE SINDIMPUMYI YO GUFATA UMWANZURO WO KWIYAHURA"
umuhungu nawe ari mukirere ahita arekura umutaka ubundi amanuka fresh nawe ati: "YEGO NASARIYE MURUKUNDO ARIKO NTAHO NDI UMUSAZI WO KWIYAHURA KUBERA RWO"
Urwenya:Umutype na girl friend we bagiye kwiyahura bifuza ko ubukwe bwabo buzayoborwa n'Imana mu ijuru
Umutype na girl friend we bagiye kwiyahura bifuza ko ubukwe bwabo buzayoborwa n'Imana mu ijuru, bafata gahunda yo kujya hejuru yinzu ya etage 10 ubundi bagasimbuka! Ubwo bahageze bemeza guhuma ubundi bakabara gatatu then bagasimbuka, bakirangiza kubara umuhungu asimbuka wenyine naho umukobwa ati "YEGO URUKUNDO NI IMPUMYI ARIKO NJYE SINDIMPUMYI YO GUFATA UMWANZURO WO KWIYAHURA"


text:
(Muri Bibliya zimwe iki gice kiboneka muri Daniyeli 4: 4-37)
1.Jyewe Nebukadinezari, nari ngwiriwe neza mu nzu yanjye ya kambere nezerewe.
2.Ndota inzozi ziteye ubwoba, ibyo nibwiriye ku gisasiro n’ibyo neretswe bimpagarika umutima,
3.bituma ntegeka ko banzanira abanyabwenge b’i Babuloni bose, kugira ngo bansobanurire ibyo neretswe.
4.Abakonikoni n’abapfumu n’Abakaludaya n’abacunnyi baraza, mbarotorera izo nzozi ariko bananirwa kuzisobanura.
5.Ariko hanyuma Daniyeli wahimbwe Beluteshazari mwitiriye imana yanjye, wababwagamo n’umwuka w’imana zera, araza murotorera izo nzozi nti
6.“Yewe Beluteshazari mutware w’abakonikoni, nzi ko umwuka w’imana zera aba muri wowe, kandi ko nta bihishwe unanirwa guhishura, cyo mbwira ibyo neretswe mu nzozi narose kandi n’uko bisobanurwa.
7.“Ibyo neretswe ndi ku gisasiro ni byo ibi: nagiye kubona mbona igiti kiri mu isi hagati, uburebure bwacyo bwari bukabije.
8.Icyo giti kirakura kirakomera, ubushorishori bwacyo bugera ku ijuru, cyitegera abo ku mpera y’isi yose.
9.Ibibabi byacyo byari byiza, cyari gihunze imbuto nyinshi kandi muri cyo harimo ibyokurya bihaza abantu bose. Inyamaswa zo mu ishyamba zahundagaraga mu gicucu cyacyo, ibisiga byo mu kirere byabaga mu mashami yacyo, kandi ibyari bifite umubiri byose byatungwaga na cyo.
10.“Ibyo neretswe ndi ku gisasiro ngibi: nabonye uwera wagizwe umurinzi amanuka ava mu ijuru,
11.ararangurura ati ‘Tsinda icyo giti ugikokoreho amashami, ugihungureho ibibabi, unyanyagize imbuto zacyo, kugira ngo inyamaswa zikive munsi kandi n’ibisiga bive mu mashami yacyo.
12.Ariko igishyitsi n’imizi byacyo ubihambirize ibyuma n’imiringa, ubirekere mu gitaka mu bwatsi bwo ku gasozi, kugira ngo kijye gitondwaho n’ikime kiva mu ijuru, kandi kirishane n’inyamaswa ubwatsi bwo ku gasozi.
13.Maze umutima wacyo we kugumya kuba nk’uw’umuntu, ahubwo gihabwe umutima nk’uw’inyamaswa, kimere gityo ibihe birindwi.
14.Iki gihano cyategetswe n’abarinzi gihamywa n’ijambo ry’abera, kugira ngo abakiriho bamenye ko Isumbabyose ari yo itegeka ubwami bw’abantu, kandi ko ibugabira uwo ishaka ikimikamo uworoheje nyuma ya bose.’
15.“Izo nzozi ni jye Umwami Nebukadinezari wazirose. Nuko Beluteshazari, cyo zinsobanurire ubwo abanyabwenge bose bo mu gihugu cyanjye badashoboye kuzinsobanurira, ariko wowe urabibasha kuko umwuka w’imana zera ukurimo.”
Daniyeli asobanurira umwami inzozi ze
16.Nuko Daniyeli wahimbwe Beluteshazari amara akanya yumiwe, ahagarikwa umutima n’ibyo atekereje. Umwami arongera aramubwira ati “Yewe Beluteshazari, izo nzozi no gusobanurwa kwazo bye kuguhagarika umutima.” Beluteshazari aramusubiza ati “Nyagasani, izo nzozi zirakaba ku banzi bawe, kandi gusobanurwa kwazo kurakaba ku babisha bawe.
17.Nuko icyo giti wabonye gikura kigakomera, ubushorishori bwacyo bukagera ku ijuru, kikitegera abo ku mpera y’isi yose,
18.kandi ibibabi byacyo byari byiza kikaba cyari gihunze imbuto nyinshi, muri cyo hakaba harimo ibyokurya bihaza abantu bose, kandi inyamaswa zo mu ishyamba zikaba munsi yacyo, ibisiga byo mu kirere bikaba mu mashami yacyo,
19.icyo giti ni wowe, nyagasani. Warakuze urakomera. Gukomera kwawe kurakura kugera ku ijuru, n’ubutware bwawe bugera ku mpera y’isi.
20.Kandi nk’uko umwami yabonye uwera wagizwe umurinzi amanuka ava mu ijuru, akavuga ngo ‘Tsinda icyo giti ukimareho, ariko igishyitsi n’imizi byacyo ubihambirize icyuma n’umuringa ubirekere mu gitaka mu bwatsi bwo ku gasozi, kugira ngo kijye gitondwaho n’ikime kiva mu ijuru, kandi kirishane n’inyamaswa zo mu ishyamba kugeza aho ibihe birindwi bizashirira.’
21.“Nuko nguku gusobanurwa kwabyo, nyagasani: umenye ko ari itegeko ry’Isumbabyose rigeze ku mwami databuja ngo:
22.Uzirukanwa mu bantu ubane n’inyamaswa zo mu ishyamba, uzarisha nk’inka, uzatondwaho n’ikime kiva mu ijuru uzamare ibihe birindwi umeze utyo, kugeza aho uzamenyera ko Isumbabyose ari yo itegeka ubwami bw’abantu, ikabugabira uwo ishaka wese.
23.Kandi nk’uko bategetse ko igishyitsi n’imizi by’icyo giti bigumaho, ni ko ubwami bwawe buzakomeza kuba ubwawe, umaze kumenya ko ijuru ari ryo ritegeka.
24.Ni cyo gituma ngusaba, nyagasani, ngo wemere inama nkugira: kuzaho ibyaha byawe gukiranuka kandi ibicumuro byawe ubikuzeho kugirira abakene impuhwe, ahari aho uzungukirwa amahoro.”
Iby’inzozi bisohora ku mwami: arahanwa hanyuma arakira
25.Nuko ibyo byose bisohora ku Mwami Nebukadinezari.
26.Hashize amezi cumi n’abiri, umwami yari i Babuloni arambagira mu rugo ibwami,
27.aravuga ati “Ngiyi Babuloni hakomeye niyubakiye ngo habe umurwa wanjye nturaho, mpubakishije imbaraga z’amaboko yanjye ngo haheshe ubwami bwanjye icyubahiro.”
28.Umwami atararangiza ayo magambo haza ijwi rivuye mu ijuru riti “Yewe Mwami Nebukadinezari, ni wowe ubwirwa. Ubwami bwawe ubukuwemo,
29.bazakwirukana bagukure mu bantu, ubane n’inyamaswa zo mu ishyamba kugeza aho uzamenyera ko Isumbabyose ari yo itegeka ubwami bw’abantu, kandi ko ibwimikamo uwo ishaka.”
30.Nuko uwo mwanya iryo jambo risohora kuri Nebukadinezari yirukanwa mu bantu, akajya arisha nk’inka, umubiri we utondwaho n’ikime kiva mu ijuru kugeza aho umusatsi we wabereye urushoke nk’amoya y’ikizu, inzara ze zihinduka nk’iz’ibisiga.
31.Hanyuma y’iyo minsi jyewe Nebukadinezari nuburira amaso yanjye mu ijuru, ngarura akenge mperako nshima Isumbabyose, ndayambaza nubaha Ihoraho iteka ryose, kuko ubwami bwayo ari bwo bwami butazashira, kandi ingoma yayo izahoraho uko ibihe bihaye ibindi.
32.Ariko abo mu isi yose ni nk’ubusa imbere yayo, ikora uko ishaka mu ngabo zo mu ijuru no mu bantu bo mu isi, kandi nta wubasha kuyikoma mu nkokora cyangwa kuyibaza ati “Uragira ibiki?”
33.Icyo gihe nsubizwamo ubwenge, ubwiza burabagirana nahoranye bungarukamo, butuma ubwami bwanjye bugira icyubahiro. Maze abajyanama banjye n’abatware banjye baza kunshaka, mperako nkomezwa mu bwami bwanjye ndetse nongerwa icyubahiro cyinshi.
34.None jyewe Nebukadinezari ndashimisha Umwami wo mu ijuru, ndamusingiza, ndamwubaha kuko imirimo ye yose ari iy’ukuri kandi inzira ze ari izigororotse, ariko abibone abasha kubacisha bugufi.
Nta busobanuro bunini iki gice gikeneye, kuko ubwaco kirisobanura. Intego yaco ngo n’ukwereka Nebukadineza cangwa abategetsi b’ibihugu ko « ijuru ariryo ritegeka » (Umurongo wa 23). Kandi iyo ntego Uwiteka yayigezeho, Nebukadineza yarahavuye arihana asenga Imana Nyir’ijuru (Soma imirongo ya 31-34) Bitewe na Bibliya waba ukoresha, bishobora kuba biri ku mirongo ya 34-37). Ni yo nkuru iheruka andi mateka yose ya Nebukadineza muri Bibliya. Ico twomenya n’uko muri kamere yacu, dukunze gutangira nabi ivyo dukora vyose, nkuko Nebukadineza yatangiranye ubukana yibaza ko ar’umwami akomeye. Ariko yarangije abonye ko Imana ariyo ikomeye, arayipfukamira arayisenga. Ntidushobora kurangiza ubuzima bwacu neza mu kwizera, tutabifajwemwo n’ubuntu bw’Imana nkuko Nabukadineza vyamugendekeye. Bishobora kunyura mu nzira zisuzuguritse, mu byago, mu ngwara, mu buroko, mu nzara n’ibindi, ariko intego y’Imana, n’uko twakwezwa vy’ukuri.
Mwuka Wera ati: « Iherezo ry’ikintu riruta intangiro yacyo » (Umubwiriza 7:8). Tuje dusaba Imana kugirango iherezo ryacu rize ribe ryiza kuruta uko twatangiye. Ariko bidusaba gukundira Imana, s’ukubyifuza gusa. Balamu nawe yari yarabyipfuje, aranabisengera ngo: »Icyampa nkipfira nk’uko abakiranutsi bapfa, Iherezo ryanjye rikaba nk’iryabo!” (Kubara 23: 10). Ariko yapfuye nabi, kuko ntiyakundiye Imana ngo imweze. Ibimenyetso Imana yamuhaye vyose ntiyabyitayeko. Yesu yagize ati: « Balāmu, wigishije Balaki gushyira igisitaza imbere y’Abisirayeli kugira ngo barye intonōrano kandi basambane (Ibyahishuwe 2: 14). Duce bugufi rero, dukundire Imana, idufashe kugirango tuzagire iherezo ryiza, mw’izina ryera rya Yesu. Amen
ANDIKA IGITEKEREZO CANGWA IKIBAZO HARIYA HEPFO HABIGENEWE.


text:
IBIRORI BYO KWIZIHIZA UMUNSI MPUZAMAHANGA W’ABAGEZE MU ZA BUKURU
None kucyumweru tariki ya 7 Ukwakira 2018, mu Kagari ka Cyuru mu murenge wa RUKOMO, ni ho hizihirijwe ku rwego rw’igihugu UMUNSI MPUZAMAHANGA W’ABAGEZE MU ZA BUKURU, mu Rwanda, insanganyamatsiko y’uyu mwaka ikaba igira, iti:...[Soma ibikurikira]
MINISITIRI UWACU JULIENNE YASUYE ABAROKOTSE JENOSIDE BO MU MURENGE WA RUVUNE
Kuri uyu wa gatanu tariki ya 5 Ukwakira 2018 kuva saa yine za mu gitondo, yasuye akarere ka Gicumbi abanza kunamira imibiri y’inzirakarengane y’abatutsi iruhukiya mu Rwibutso rwa Jenoside ya korewe abatutsi ruri mu Kagari ka...[Soma ibikurikira]
IBIKORWA BY’UMUGANDA USOZA UKWEZI KWA NZERI 2018
Mu karere ka Gicumbi kimwe no mu tundu turere, kuri uyu wa gatandatu tariki ya 29 Nzeri 2018 habaye ibikorwa by’umuganda mu mirenge inyuranye aho ubuyobozi bw’Akarere n’imirenge imwe n’imwe bwifatanije n’abashyitsi baturutse muri...[Soma ibikurikira]


text:
Reba Apôtre Joshua Masasu acinya umudiho inkweto igahengama (Video)
Mu Rwanda ntibimenyerewe kubona umubwirizabutumwa ari kwigisha bikagera aho ahimbarwa cyane akabyinira imbere y’abayoboke be.
Irebere umudiho utangaje wa Apotre #Josuahmasasu mu gitaramo gisoza ubunani muri @ERCMasoro pic.twitter.com/cyFHQxs5ns
— Rutindukanamurego (@rutindukanamure) January 4, 2018
Intuma Joshua Masasu Ndagijimana we yagaragaye yahimbawe ari kubwiriza maze arabyina yirekuye, abayoboke be baramufasha; nkuko bigaragara muri video yasakaye ku mbuga nkoranyambaga.
Iyo video ireshya n’iminota ibiri, igaragaza ko Apôtre Masasu yabyinnye ubwo yari arimo kubwiriza abayoboke b’itorero rye rya “Restoration Church” muri Paruwasi ya Masoro muri Kigali.
Iyo video itangira Apôtre Masasu aririmba agatangira gucinya umudiho ari nako asubiramo kenshi “Aleluya” akubita n’agatwenge.
Hari aho agera akavuga ati “Abantu bose batabyina mu rusengero nzabaha ‘carte jaune’ (ikarita y’umuhondo) nibatinda mbahe ‘carte rouge’ (ikarita itukura)”
Akomeza agira ati “Niba utabyinira hano ubyinira ahandi hehe? Ujya ubyinira ahandi?”
Amaze kuvuga ibyo yahise aseka cyane n’abayoboke be barasakuza maze batangira gucuranga ahita yongera kubyina abayoboke baramufasha babyina bitera hejuru.
Ibitekerezo ( 1 )
Mu Rwanda tumaze kugira ba Apotres benshi cyane.Abagore bamaze kurenga 15!!Kandi bose bavuga ko ari imana yabagize Apotres.Nyamara nta gihamya na kimwe yerekana ko ari imana yabagize Apotres.Apotres nyakuri ba Yesu,wababwirwaga nuko bagenda bazura abantu kandi bakiza abantu bamugaye benshi kandi ahantu hose.Ikindi kandi,ntabwo bakundaga ibyisi nka Apotres b’iki gihe.Iyo wabahaga amafaranga,barakubwiraga ngo "uragapfana n’ayo mafaranga yawe" nkuko dusoma muli Ibyakozwe 8:18-20.Nkuko tubisoma muli Matayo 10:8,Yesu yasize asabye abakristu nyakuri gukora umurimo w’imana ku buntu.Bakabwiriza mu misozi,mu mihanda no mu ngo z’abantu.Nta na rimwe uzabona Apotres babwiriza mu nzira nkuko Yesu n’abigishwa be babigenzaga.Baba bibereye muli shuguri kimwe n’abandi bose.


text:
Miss Rwanda 2012, Mutesi Kayibanda Aurore, yagaragaje agahinda n’umubabaro aterwa no kuba yarabuze musaza we umwe rukumbi umaze imyaka itanu atabarutse, Uyu mukobwa wabaye nyampinga w’u Rwanda nan’ubu akaba agishengurwa n’urupfu rw’uyu musaza we wapfuye arohamye mu kiyaga cya Muhazi.
Nk’uko yabitangaje abinyujije ku mbuga nkoranyambaga, Miss Mutesi Aurore avuga ko Hirwa Henry bakundaga kwita Wow, atari musaza we gusa ahubwo yari n’inshuti ye magara atazigera abona uwo yamugerenya nawe
Mu butumwa burebure kandi bw’uje agahinda uyu Miss Aurore yanyujije ku rukuta rwe rwa Instagram yavuze ko kugeza ubu atakwibagirwa uburyo yabana neza n’uyu musaza we umwe rukumbi ndetse agaragaza ko afite agahinda gakomeye cyane iyo bigeze umunsi nk’uyu aba yibuka igihe Wow yatabarukiye
Yagize ati " Hashize imyaka 5 tutagufite. Nshimira Imana yagukunze kuturusha. Ndayishimira ubuzima yaguhaye n’igihe yaduhaye ngo tugumane nawe ariko icy’ingenzi nkishimira ko wakoresheje neza igihe cyawe wamamaza urukundo kuri buri wese wabashije kukumenya.
Nshimishijwe no kuba naragize amahirwe yo gukurana nawe, nkakwigiraho. Ndagushimira ibihe bitibagirana twagiranye nubwo kugeza ubu bitagishoboka ko dusangira ibyo bihe bihebuje. Menya ko wari musaza wanjye mwiza ku isi ndetse urabikwiriye kuba uri mu ijuru. Njyewe na bakuru banjye ntikubibashije kugira ibihe by’abashiki na musaza , ariko tuziko dufite Malayika murinzi. Nziko utakwishimira kubona ndira , niyo mpamvu nahisemo kugira ibyishimo no gushimira ubuzima wabayeho".
Yunzemo ati "Imana yagutwaye mu gihe gikwiriye, ndetse narabyakiriye kuko izi ibyiza kuri twebwe. Sinagusezeranya ko ntazongera kurira kuko utagihari ariko ngusezeranyije ko nzahora nibuka ibihe byiza twasangiye, urwenya, ubumuntu no gusetsa. Hejuru y’ibyo byose , ndagushimira icyemezo wafashe cyo kuba umuhanzi.
Miss Kayibanda Aurore yakomeje avuga ko iteka uko arebye indirimbo za KGB bituma akomeza kumva ko ari hafi ye kuko bihitako bimwibutsa uburyo nyakwigendera Henry yakundaga kumusanga mu cyumba cye akamwumvisha ku ndiririmbo yabaga ari gukora ndetse akanamugisha inama zibyo yayinozamo.
Mutesi Kayibanda Aurore, wabaye Miss Rwanda muri 2012
Miss Aurore yakomeje agira ati "Ndagusezeranya kuzakomeza kuba uwo washakaga ko mba we, wa mushiki wawe muto wizeraga. Igihe cyose nagiraga intege nke, nzahora nibuka ko wambwiraga ko nshoboye , ko ndetse na ba icyo nashaka kuba cyo cyose. Ndagusezeranya kuzahora nguhesha ishema, nkanagusezeranya kuzahora nita ku muryango wawe.
Miss Aurore yanafashe umwanya asezeranya musaza we yakundaga ko ibyo yahoraga amwifuriza kuzageraho ko akibizirikana kandi ko azakomeza kuzirikana inama n’impanuro zzose yakundaga kumuha.
Ati"Ndagusezeranya kuzagera kubyo wifuzaga byose ko ngeraho uretse kuririmba kuko si impano yanjye. Hirwa wacu ukomeze kuruhukira mu mahoro adashira kugeza twongeye kukubona. Mbikuye ku mutima, aho ushyinguye umenye ko ngukunda cyane."
Hirwa Henry Wow, musaza wa Miss Aurore ndetse akaba yari n’umwe mu bahanzi bari bagize itsinda rya KGB
Hirwa Henry Wow waguye mu kiyaga cya Muhazi aho yari yasohokanye na bagenzi be, yatabarutse afite imyaka 27 gusa y’amavuko, akaba yari umwe mu basore batatu bari bagize itsinda rya KGB.
Henry yavukiye i Bujumbura mu gihugu cy’u Burundi tariki 6 Kamena 1985, ku babyeyi be Kayibanda Ladislas na Mukazera Olive bamubyaranye n’abakobwa bane barimo na Miss Rwanda 2012; Mutesi Kayibanda Aurore, aba bakobwa bakaba ari nawe musaza wabo rukumbi bagiraga.
Hirwa Henry yatabarutse tariki ya mbere Ukuboza 2012 ahagana mu masaha y’igicamunsi ubwo inkuru y’incamugongo yakwiraga mu banyarwanda ivuga ko Hirwa Henry benshi bitaga Henry Wow, umusore wari uzwiho ubuhanga, kwicisha bugufi, kuba umunyarwenya no kugira urugwiro, yaguye mu kiyaga cya Muhazi aho yari yagiye gutemberera n’inshuti ze.


text:
Migambi-“Eeeh! Hashize igihe kirekire, n’ abana banjye bemeye kujyana nawe ubu mbabonye sinabamenya, gusa hari agahungu kamwe bari baranterereye ngo kabe iwanjye ntabishaka, menya ariko kabaye imvano ya byose, banza ariko kanteye ibi byago bishira bishibuka”
Papa-“Ako gahungu se kitwaga nde nde?”
Migambi-“Ugira ngo izina rye ndaryibuka se ko kagiye cyera kavuga ko gasanze abagira neza, nako uwakubwira ko kabimbwira nakirukanye ijoro ryose, nyuma namenya ko umugore wanjye yagacumbikiye ndetse mu gitondo akagaherekeza ngakora amahano akanta ubwo…Yewe, koko narahemutse pe”
Twakomeje guceceka hashize akanya gato,
Papa-“Miga! Humura wageze mu bawe”
Migambi-“Ngo.. ngo abanjye? Ahubwo se izina ryanjye mwamenyeye kwa muganga na nubu muracyaryibuka?”
Papa-“Yego! Uri Migambi! Izina ryawe ntabwo narimenyeye kwa muganga, uri mukuru wanjye, ntabwo wibeshya ndi Ngenzi murumuna wawe”
Ako kanya Migambi yahanutse ku ntebe yikubita hasi,
Nina-“Papa! Humura, humura ni njye Nina umukobwa wawe ukuramira, haguruka utuze tukwakire dore wagize amahirwe tuba abatagira inzika”
Nina yashatse guhagarutsa Papa we ariko aranga akomeza gusubira inyuma yicaye, ibintu byari biteye agahinda mu maso yacu.
Migambi yabuze icyo avuga, atangira gutakamba, yacurikiranyije amagambo umubabaro yatewe n’ impanuka urashira….. koko burya indwara mbi niyo ku mutima.
Nina amarira yabaye menshi, nyuma y’ iminota nka mirongo itatu Migambi amagambo arashira, Papa aratambuka aramwegera amuhereza ukuboko, Nina nawe aramufata baramuhagurutsa bamwicaza mu ruganiriro, twese turimuka tuva mu ruriro aba ariho tujya kwicara,
Papa-“Miga! Humura tuza hari byinshi ugiye kumenya, nkuko nabikubwiye ndi Ngenzi, uwo muzi ko yapfuye, burya sinapfuye ndacyariho, impamvu mwumvise ko napfuye mukabyakira vuba nuko n’ ubundi nari narababuze mbafite”
Migambi-“Ye data ndagira nte! Ngenzi! Imbere y’ Imana ishobora byose yaremye byose ndakwinginze mwana wa mama mbabarira….”
Papa-“Tuza rwose nakubabariye umunsi nemera kukwitaho, naho ubundi…Bruno! Egera hino”
Migambi-“Bru…Bruno? Bruno??”
Papa-“Nguyu, nguyu Bruno wa mwana wanjye watererewe ngo urere utabishaka wahoze wicuza ko ari we mvano y’ ibyago byawe bishira bishibuka , yarakuze yabaye umugabo, dore niwe wakwitayeho urembye, niwe wambwiye ati: “niba yenda hari byinshi bibi umuryango wawe wadukoreye hari na bike byiza bakoze, nko kuba baranyakiye nkavunwa n’ imirimo ariko nkarya akajumba nkaryama” Uyu niwe watumye mbohoka nkababarira Miga!”
Mugeni-“Nizere ko arahita ajyana n’ umukobwa we”
Papa-“Tuza Cheri! Tuza rwose, tuza ibyo tuzaba tubireba nyuma”
Mugeni-“Oya ahubwo nicyo cyagakwiye kuba kihutirwa, ni gute batahita bagenda kandi umwana abonye se?”
Papa-“Tuza Muge! Ikihutirwa n’ ibyishimo, reka twishime tunezerwe ubu nibwo noneho ngiye kugira umuryango, humura kandi nzakujyana nkwere nyokobukwe ubwo akiriho”
Mugeni-“Oooh! Ahubwo rero, ntiwumva”
Uwo munsi Migambi ijuru ryamwituye hejuru, ukuri yari akwiye kumenya kwaserutse muri ako kanya, ntiyatinye gupfukama ariko Papa amuramira vuba, ahubwo aho twari hahinduka ingoro y’ ibyishimo kubwe, Papa atumiza icyo kunywa buri wese ashoboye.
Twicaye aho ariko muri njye nitegerezaga byose ngatekereza ibindi, Migambi yatangiye kubarira Papa inkuru y’ ubuzima bwe na Nyogokuru, Fanta nanywaga mbasiga aho nigira mu cyumba cyanjye.
Muri iyo minsi nakomeje kugenda numva ndi njyenyine, akenshi nariyangaga nkumva ntashaka kujya mu bandi kugeza ubwo no kurya kenshi nigiraga mu cyumba cyangwa mu gikari.
Nagiraga umujinya mbona ku myaka yanjye, aho ubusore n’ amafiyeli biryohera njyewe noza ibyombo byo mu rugo, ngateka ndetse nkanafura…gusa nakwibuka ko mba mfasha Nina wansabye kuzajya abikora byose wenyine ariko nkabyanga nibutse cyera mu gishanga njye nawe twuhirana imboga.
Muri iyo minsi, Mugeni niwe watangiye gukurikirana hotel Marc yanyazwe, Papa Nina yagumye mu rugo ngo abanze akire namara koroherwa Papa azamujyane iwabo abonereho no kwibwira nyogokuru ngo wari mu marembera.
Umunsi umwe mu kagoroba gashyira amataha y’ inyambo nicaye mu gikari, nitegereza ikirere cyari gitatse izuba rya kiberinka, ari nako ibitekerezo byisukiranya ari byo nitaga kenshi njye na Nina ngo ni ukwikoresha inama, nagiye kubona mbona ururabo runguye imbere ndikanga,
Nararutoye ndarwitegereza ndeba mu kirere ndongera ndarwitegereza ntangira kwibaza niba ari igitangaza cy’ Imana inyoherereje akarabo k’ impumu ndahindukira ngo ndebe ko hari ukazanye…ako kanya nakubitanye amaso n’ umukobwa wari wambaye ipantaro nziza y’ ubururu imufashe cyane, yatebereje hejuru akenda k’ umukara ntabonye neza ndetse n’ agakote gatukura,
Yari yambaye inkweto zihagaze ubona ko zihenze, umusatsi we wari usokoje neza ndetse afite n’ isakoshi nziza…yari Queen!
Yipfutse mu maso bya bindi bye yakoraga iyo twahuzaga amaso, mutegera amaboko musanganira n’ ingoka ndamuhobera ndamuterura, kumushyira hasi byasabye imbabazi Nina wahingutse aho yamusabiye,
Queen-“Ahwiiiiii! Mana yanjye weee! Bruno!”
Njyewe-“Queen? Ni wowe?”
Queen-“Ni njyewe Bruno! Humura nje nkugana, umbabarire kuba ngutunguye nagiraga ngo wishime birenze ibisanzwe kuko nari ngukumbuye bidasanzwe, nicyo gikwiye udasazwe kuri njye mu biremwa byahanzwe n’ umwami w’ abami udateze kuganzwa”
Njyewe-“Queen! Si ukubeshya koko ndishimye pe! Nako byandenze, sinzi niba ndota cyangwa natwawe n’ ibyifuzo byo mu ntekerezo zanjye… ndumva ibyishimo byuzuye muri njye, bigenda binsakaramo nk’ ururabo rwiza rushora imizi mu butaka bunoze buzengurutse iriba ridudubiza amazi afutse rwishimira kuzategurwa aho benshi barureba”
Queen-“Yoooh Bruno! Uti ururabo rwiza?”
Njyewe-“Wagitoye! Ni wowe rurabo mvuga erega! Mu bavutse nkanjye ntawe utakwishimira kugutaka…Queen! Wambaye neza nako warengeje ibikenewe, none ko mpuye nuwo amaso yanjye adashira irora aya amasaro ansesekajeho ndamenya nyambara mpereye he mwo kagira abami n’ abamikazi mwe?”
Queen yagize isoni zivanze n’ ibyishimo akinga isura ye mu gituza cyanjye maze Nina watwitegerezaga,
Nina-“Are weeee! Nubwo bitoroshye kubakuraho imboni ariko reka ngende, akazi nari nashinzwe karangiye”
Queen-“Urakoze Nina! Urakoze kumfasha gutungura umukunzi, Uri umukobwa mwiza pe!”
Nina yadusize aho aragenda, maze kwitegereza nanone Queen,
Njyewe-“Ooooh! Noneho banza ntari mu nzozi, Kalibu muri salon urisanga”
Queen-“Oya, oya Bruno! Reka twigumire hano niho heza”
Njyewe-“Witinya Queen! Witinya kubyabaye ubushize, nubwo adahari bwose ariko urabizi ko imbere ya Mugeni namubwiye ko iteka wisanga aha, kandi nta mpamvu zo gutinya kandi uzi ko guheza abantu atari icyo wakumva ukakira, kalibu rwose witinya”
Queen-“Oya! Reka twicare hano niho nkunze”
Naremeye tugiye kwicara ndeba ahantu tugiye kwicara ndeba nuko Queen yambaye mpita mubwira,
Njyewe-“Eeeh! Buretse gato, buretse nkuzanire agatebe hano hari akavumbi katagusagarira kandi….”
Queen-“Wikwigora Bruno…humura ndi Queen wa cyera wivunika unzanira intebe byose ndabyifasha”
Njyewe-“Eeeh! Ntabwo ari ukwigora mukunzi….,
Queen-“Oya oya nyumva , reka ndambure ho agatambaro nitwaza twiyicarire”
Queen yarebye mu isakoshi akuramo agatambaro keza k’ iroza akarambura aho yari asanze nicaye, maze arambwira,
Queen-“Ngaho twiyicarire”
Nicaye hirya gato ahatari agatambaro kuko n’ ubundi nari nahicaye kare ntacyo nari kuba nkiramira gusa Queen abibonye asa n’ ubabaye maze arambwira,
Queen-“Igira hino unyegere Bruno, naguteguriye”
Njyewe-“Oya ntabwo nicara ku gatambaro, n’ ubundi ko se ko usanze niyicariye, uragira ngo mbe nka babandi bicara hashira akanya bakabona guhanagura aho bicaye?”
Queen-“Hahahaa! Byihorere sha! Ndabyibuka ku ishuri nanjye byambagaho gusa byirengagize uze wiyicarire ndashaka kukwegera”
Negereye Queen amfata ibiganza twongera guhuza amaso turamwenyura, mu gihe gito Queen yari amaze mu buzima bushya yari yarahindutse bigaragara, ubwiza bwarisesuye busa n’ umutima we,
Queen-“Amakuru se rukundo rwanjye?”
Njyewe-“Ooooh! Amakuru ni meza ariko arushijeho kuba meza cyane ku bwawe”
Queen-“Yooooh!”
Njyewe-“Ma angel! Siniyumvishaga ko uyu munsi ndakubona gusa mu mwanya maze nicaye hano ntekereza byinshi nawe ntabwo wasibye kungarukamo, ntakubeshye maze iminsi mpangayitse nkeka ko ushobora kuba warahindutse,
Queen! Kenshi iyo naguhamagaraga nkakubura nacikaga intege, bwakwira ntumvise ijwi ryawe bikantera kurara mbabwa umubiri wowe, nkibaza wowe aho uri niba byibura wibaza uko merewe”
Queen-“Ooooh Jesus”
Njyewe-“Noneho byahumiye ku mirari rimwe ubwo nari ndi kuganira n’ abasore twigana maze bitsa bavuga ko ngo iyo umukunzi arimo agusezera yabonye undi cyangwa urwanyu rugeze mu marembera hatabura amagambo nka nkupira gato ndaje nguhamagare, wampamagaye ntayifiye cyangwa ntabwo nayumvaga… ibyo bikantera kwiheba”
Queen-“Bruno! Mbabarira ni ukuri ntabwo nabikoze nabigambiriye kandi ndabizi ko kuba kure yuwo ukunda ukabura nuko umuvugisha byonyine bitera guhangayika, akazi nnkora karakomeye cyane niyo mpamvu nje hano ngo nkubwire ukuri”
Njyewe-“Wivunika mwamikazi ungenera ihumure, kuba uteye intambwe ukaza unsanga ni igisubizo kuri byose nibazaga”
Queen-“Yoooh! Nkunze ko unyumva nkiri kure, nshimishijwe nuko aho wumva bavuga ibyo nkora umvuganira ntunsanishe n’ abandi, Bruno! Imana yarakoze kukumpitiramo, usibye no kuba ngukunda nkwigiraho byinshi”
Queen yakoze mu isakoshi akuramo aga chocolat aragatonora,
Njyewe-“Mbega! Ubu se koko…chocolat kweli?”
Queen-“Chocolat nyine, ahubwo akira ngutamike”
Njyewe-“My Angel! Aho ubutaha ntuzanzanira agakinisho k’ imodoka”
Queen-“Hhhhhh! Ubwo se ushatse kuvuga ko nakugize umwana? Reka nguteteshe noneho ubibone”
Queen yatangiye kunkwepesha chocolat bigoranye arantamika, atangira kumbwira ubuzima abayemo bwiza bihebuje… gusa icyantunguye nuko mu gihe gito yari amaze kumenya koga muri piscine ndetse no gutwara imodoka.
Nishimiraga mu mboni z’ amaso ye, burya uwo ukunda ibi by’ ukuri iyo akuganiriza ibyiza urishima ukabimwereka, iyo akubwira amaganya uratengurwa, yagutura ibibazo ugatuza ukamwumva.
Nakomeje kumwishimira yongera kumpamiriza ko ankunda ndetse atazarota ansiga, nanjye namubwiye mukunda nzahora nkimutegeye ibiganza.
Tukiri aho itara ryaho twari ryaratse Queen akomeza kwitegereza ibiganza byanjye hashize akanya,
Queen-“Bruno! Nahoze nkwitegereza nifuza kukubaza, ko mbona usa nutakiyitaho byagenze bite? Ndebera nawe izi nzara zawe n’ intoki uko bisa, ahubwo se ko waje kwicara mu ivumbi, wiyambariye utya nuko utari uzi ko ndibugutungure? Cheri! Niba warakoraga isuku kuko wabaga witeguye guhura nanjye ntabwo byaba ari byiza, ukwiye gukosora”
Queen yambwiye atyo koko menya ko niyanze ntakiyitaho, namenye ko uwo nari we nahindutse ntakimenya, niwo mwanya mwiza nabonye wo kumufungurira umutima nkamubwira byose,
Maze kumutura ibyo mu rugo, ibyari umuhangayiko wanjye w’ejo hazaza yagize agahinda atuza gato maze arambwira,
Queen-“Bruno! Humura, ndakwinginze uzacishe macye nkuko wabigenje, burya imfura niyemera kubaha ikashimisha umutima w’ abandi niyo yakwiyibagirwa, uzubahe uwo nyakubyara gusa ntuzemere kubeshyerwa, ntuzatege ngo uhorwe ikinyoma uzirwanirire”
Njyewe-“Humura my Queen! Niyo mpamvu nicara aha kenshi, mba ndi gutekereza aho naca ntangira inzira yanjye kuko iya data yo yafunzwe umunsi Mugeni arutahamo”
Twakomeje guceceka hashize akanya,
Queen-“Amasaha ni umwanzi w’ ibyiza, iyo gutaha irageze reka ngende uze kubwira Nina aguhe ubutumwa bwawe”
Twahagurutse aho twinyura ruguru y’ inzu tuganira duhinguka ku irembo, Nina yamusezeyeho njye turasohokana tugeze hanze y’ igipangu natunguwe no kuhasanga imodoka nziza, iruhande rwayo hari hahagaze umusore,
Queen-“Shofe natinze?”
We-“Oya ntabwo ari cyane”
Queen-“Humura ni vuba nkamenyera imihanda yuyu mugi nkajya ndeka kukugora”
We-“Nta kibazo erega, ko mba ndigukorera amafaranga se”
Queen yarampobeye cyane uwo munsi nibwo yampaye kiss ya mbere, nasigaye ikiganza ziri ku munwa mpaka imodoka irenze, nikanze hari unkozeho…yari Axel,
Axel-“Hahahaha! Ubwo se ntabwo wari wambonye kweli kandi nturutse imbere mbona duhuza amaso?”
Njyewe-“Oya Axe! Nari nibereye kure, usanze umwamikazi wanjye ansize”
Axel-“Pole sana kabisa, nari nje kukureba ngutunguye, naguhamagaye inshuro eshatu zose ntiwayitaba”
Njyewe-“Axe! Pole sana nari nayisize mu nzu nibereye hanze aho twari twagize I bwami”
Axel-“Ngaho se hindura wambare indi myenda nkwereke aho tujyana”
Njyewe-“Ngo tujyana? Tujyana hehe se kandi ubona bwije”
Axel-“Uraza kuhamenya Bruno! Ahubwo uri gutinda, gira vuba uhindure imyenda, urabizi aya masaha nta kwifunga hanyuma uze tugende”
Ako kanya njye na Axel twinjiye mu rugo, tugezeyo musiga aganira na Nina muri salon, nihuta njya mu cyumba ngo nitegure nambare njyane na Axel aho yari yanze kumbwira, nkikingura umuryango ninjira mu cyumba cyanjye… ooooh my God!……………………..………………
Ntuzacikwe na #Episode 49 ejo mu gitondo


text:
None Ku wa 4/10/2018 mu cyumba cy'inama cy'Akarere ka Nyamagabe ( Hope house) habereye igikorwa cyo gusinya imihigo y'urubyiruko 2018-2019 ndetse hanatangazwa uko imirenge yarushanyijwe mu kwesa imihigo y'umwaka wa 2017-2018.
Iki gikorwa cyayobowe n'Umuyobozi w'Akarere ka Nyamagabe Bwana Uwamahoro Bonaventure . Hari kandi Abanyamabanga nshingwabikorwa b'imirenge yose igize akarere ka nyamagabe, abayobozi b'inama y'igihugu y'urubyiruko mu karere no mu mirenge,abayobozi b'amashami ku Karere,abahagarariye PSF, abashinzwe uburezi mu mirenge SEOs, abashinzwe imibereho myiza mu mirenge n'abandi bafatanyabikorwa b'urubyiruko batandukanye.
Mu ijambo rye Umuyobozi w'Akarere yashimiye urubyiruko ku ruhare bagira mu iterambere ry'Akarere maze abasaba gukomeza kwesa imihigo bahize. Yabasabye kandi gutera intambwe ku bukangurambaga bakora bikajya no mu bikorwa byinshi bifatika byubaka Igihugu.
Yasabye abitabiriye kurwanya imirimo mibi ikoreshwa abana ndetse bahabwa ubutumwa bwo gushyiraho komite zo kurwanya imirimo mibi ikoreshwa aba kuva Ku karere kugera Ku mudugudu.
Umuyobozi w'Akarere kandi yahaye ibikombe imirenge itatu yesheje imihigo y'urubyiruko mu mwaka wa 2017-2018 aho umurenge wa Buruhukiro wahize indi , uwa kabiri uba Mushubi naho uwa gatatu uba Gasaka


text:
Ibintu 5 uzirinda kuko bizana umwuka mubi mu bashakanye
Umwuka uri mu rugo ni ikintu kigomba kwitabwaho nk’ibindi byose byangombwa mu rugo. buri wese mu bashaknye agomba gukora ibishoboka ngo habe hari umwuka mwiza. Dore bimwe wakwirinda gukora kuko bizana umwuka mubi mu rugo :
1. Guhora wifuza ibirenze ubushobozi bwanyu, guhora uganya cyangwa ushaka gufata imyenda minini cyane., bituma mu rugo hahora ikintu cyo kutanyurwa. ni kibi cyane.
2. Guhora uvuga ibitagenda : Guhora buri gihe uvuga ibitagenda, ku mubiri wawe, ku baturanyi, ku bakozi, ku bikoresho byapfuye. Mwaba mukibonana ugatangira kumubwira ibitangenda. Yego rimwe na rimwe wabikora ariko ntibibe ubuzima bwa buri munsi
3. Gushyira ibindi bintu imbere y’uwo mwashakanye : Iyo abana, akazi, abo mu muryango wawe, n’ibindi baza imbere y’uwo mwashakanye uri kumubwirako atari uw’ingenzi. Ibaze ari wowe baha ubwo butumwa buri munsi uko byakumerera wishyire mu mwanya we. Muhe rero umwanya wa mbere, kandi umwiteho wite ku rukundo rwanyu ntubifate nk’ibisanzwe. Buri wese nashyira mugenzi we imbere y’ibindi byose hazaba umunezero mu rugo.
4. Kwanga gutera akabariro : Gutera akabariro ntibyagombye kuba uburyo bwo kugera ku cyo ushaka mu rushako, byagombye kuba uburyo bwo gutuma mukundana kurushaho. ni byiza rero kugerageza kunezeza mugenzi wawe muri ubu buryo.
5. Kumenya uko mugenzi wawe avuga. : Abagabo n’abagore bavuga mu buryo butandukanye, akenshi abagore ntibahita barasa ku ntego. Ni byiza ko buri wese yiga imiterere y’undi akamenya uko amuganiriza. Kandi waba warakaye ukavuga neza ikiri ku mutima uticecekeye cyangwa ngo uce hirya no hino, hanyuma utegereze ko mugenzi wawe amenya ikibazo cyawe.
Byavuye kuri family share
photo : google


text:
Abana bavuga ko bavuga ingabo za RPA zabatoraguye mu mirambo n’ ahandi hatandukanye bavuga ko babayeho nabi, aba bana bagera kuri 24 bavuga ko babanje kurererwa mu bigo by’ imfubyi bakajya bavanywamo bakajya kurererwa mu miryango bagerayo ubuzima bukabagora bagacikiriza amashuri.
Muri aba basore n’ inkumi 24, 15 bibumbiye mu itsinda ‘Hope of Future Family’, bose ntibazi uko ababyeyi babo bapfuye.
Abaganiriye na Igihe bagaragaje akababaro ko kuba nta muryango bagira cyangwa ngo babashe kumenya n’aho bakomoka, byatumye mu myaka 24 ishize Jenoside yakorewe Abatutsi ibaye batarigeze bemerwa nk’abayirokotse ngo babe bafashwa mu myigire, mu buvuzi n’ubundi bufasha bugenerwa abari muri icyo cyiciro.
Bavuga ko amakuru bahawe n’ibigo by’imfubyi bahozemo ni uko bagiye batoragurwa mu mirambo mu gihe cya Jenoside yakorewe Abatutsi, bajyanwa mu bigo bitandukanye, baza gukurwamo n’imiryango yagiye ibafata ikabarera ariko ntiyabasha gutuma babaho neza.
Ndayambaje David watangije itsinda ‘Hope of Future Family’ ririmo abana batamenye inkomoko yabo
Ntibazi imyaka yabo kuko batoragowe bakiri bato ariko baragereranya igihe Jenoside yabereye, bagakeka ko bafite hagati y’imyaka 24 na 27.
Ndayambaje David watangije iryo tsinda, umukecuru wamureze yamukuye mu Kigo cy’imfubyi kizwi nko kwa Gisimba mu Nyakabanda i Kigali. Ubu aribana kuko uwamureze yashaje cyane abana be bakamutwara.
Mu gihe cyo kwibuka Jenoside yakorewe Abatutsi, Ndayambaje na bagenzi be baterwa ishavu n’amateka yabo, bakifatanya n’abandi kwibuka ariko bo batazi niba ababyeyi babo cyangwa abavandimwe hari ukiriho.
Ndayambaje yagize ati “Icya mbere ndibaza nti ‘Ese ndibuka mu buhe buryo? Ese uwo nibuka ni nde? Ese uwo nibuka koko yarishwe ? Ese uwo nibuka koko yaba akiriho?’ Bintera ikibazo cyane na bagenzi banjye tuba turi kumwe kuko hari igihe tugira umunsi tugahura, biba ari ikibazo gikomeye usanga tubyibazaho cyane ariko tukibuka.”
Kugira ngo ashyireho iryo tsinda rihuza abo bana bahuje agahinda, Ndayambaje avuga ko yegereye Komisiyo y’Igihugu yo kurwanya Jenoside (CNLG) kugira ngo ayisabe ubufasha, imuha urutonde rw’abagera kuri 24 bahuje ikibazo, inamwizeza ko bazakomeza gukorerwa ubuvugizi.
Yakomeje avuga ko bahura n’ibibazo bitandukanye birimo kubura aho baba, hari abacikirije amashuri, ababura ubuvuzi n’ibindi.
Muhirwa Jean Marie wamenye ubwenge arerwa n’umuryango wamuvanye mu kigo cy’imfubyi cyitwa ‘Tumurere’ cyahoze mu Murenge wa Ndera, Akarere ka Gasabo, yabwiye IGIHE ko yakivuyemo mu 1997, atwarwa n’umuryango umwiyandikishaho ntiwashakisha ngo umenye inkomoko ye nubwo byari bigoranye.
Waramureze ariga agera mu cyiciro rusange cy’amashuri yisumbuye ariko baza kugirana ibibazo bituma batandukana. Avuga ko ubuzima abayemo bumugoye cyane bitewe n’uko nta bufasha bwihariye yigeze ahabwa.
Yagize ati “Icyo nsaba inzego za leta ni ukumenya ko abantu tudafite inkomoko natwe turiho, bamenye ko tutariho neza byaba mu mutwe cyangwa no mu mibereho. Dukeneye ko twakwitabwaho cyane nk’abandi babashije kwitabwaho bacitse ku icumu.”
Uwamahoro Claudine we yatoraguwe i Gahini hafi ya Muhazi, ajyanwa mu kigo cyari hafi aho ariko kiza kwimukira i Karubamba hafi y’i Rukara.
Asobanura ko mu mwaka wa 1999 hari umuryango wamutwaye uramurera, aho wari utuye i Nasho mu Karere ka Kirehe ariko waje kumwirukana mu 2005, bitewe n’uko ikigo cyari cyamutanze cyari cyarahagaritse kuwoherereza ibiribwa n’ibindi bikoresho kandi cyari cyarasezeranyije ababyeyi bagiye bafata abana ko kizajya kibagenera ibikoresho byose byo kubarera.
Icyo gihe ngo yajyanywe n’umuntu atazi mu Mujyi wa Kigali; ajyanwa gukoreshwa akazi ko mu rugo, nyuma aza kuhava abatorotse kuko ngo yari abayeho nabi cyane, aba inzererezi atyo.
Avuga ko yaje kugira amahirwe abona undi muryango uramutwara , umurihira amashuri, aza gutandukana na wo arangije umwaka wa kane w’amashuri yisumbuye.
Kuri ubu aba mu wundi muryango i Kagugu mu Karere ka Gasabo, ari na wo wamufashije kugeza ikibazo cye kuri CNLG.
Yagize ati “Ntabwo ubuzima buba bworoshye wumva ngo umuntu uyu munsi ari aha ejo ari aha kubera kutagira aho abarizwa. Guhora umuntu azerera, ugasanga nk’umuyobozi wamubwira uko ikibazo kimeze ati n’ubundi ejo uzaba wabaye umugore ushake.”
Uwamahoro Claudine wabwiwe ko yatoraguwe n’Ingabo z’Inkotanyi i Gahini hafi ya Muhazi
CNLG yabahaye ubufasha bwo kwiga muri IPRC Kitabi, gusa bakavuga ko bagorwa no kubona amafaranga abatunga ku ishuri, aho hari n’abandi batarabona ubufasha.
Bose bahuriyeho ku kuba imiryango yari yarabakiriye ntacyo yigeze ikora ngo habashe gushakishwa inkomoko yabo.
Aba bana bavuga ko ababyeyi babareraga babiyandikishijeho kandi nta buryo bwemewe n’amategeko bwo kurera umwana utabyaye bwigeze bukurikizwa.
Hari n’abana usanga mu myirondoro yabo nta mazina y’ababyeyi arimo, kubona ibyangombwa by’amavuko ntibiborohere.
Icyo FARG ibivugaho
Umuyobozi Mukuru w’Ikigega cya Leta gishinzwe gutera inkunga abacitse ku icumu batishoboye, Ruberangeyo Théophile, yabwiye IGIHE ko icyo kibazo cy’abo bana bakigejejweho na CNLG; bari gushakisha ngo barebe niba hari amakuru yemeza ko baba bararokotse Jenoside kugira ngo bagire inkunga yihariye bahabwa.
Yakomeje avuga ko kumenya inkomoko y’abo bana bigoranye cyane, aho usanga baragiye batoragurwa ahantu hatandukanye bikaba bibagora kugira ngo babashe kubona uwo babaza amakuru aberekeyeho.
Ababashije kubonerwa amakuru ni batatu, aho hari abamaze guhabwa amashuri yo kwigamo.
Yagize ati “Hari uwarokokeye kwa Kadhafi ajyanwa kwa Gisimba , hari n’undi warokokeye kuri Croix Rouge Kacyiru ajyanwa kwa Gisimba na we, n’undi warokokeye ku Kinamba cya Muhima umukecuru akamujyana akamugira uwe. Abo ngabo abaturage barabemeje.”
Gusa yashimangiye ko abo bizarangira batabonewe amakuru inzego zishinzwe gufasha abatishoboye zizabafasha nk’uko zifasha abandi banyarwanda.
Ruberangeyo yavuze kandi ko hari imiryango ishobora kuba ifite abana nk’abo badafitiwe inkomoko yabiyandikishijeho, ayisaba kubagaragaza bagashakirwa amakuru.
Yagize ati “Hari amategeko ajyanye no kwiyandikishaho umwana utabyaye bagomba kuyakurikiza kuko bidakozwe barabihanirwa. Inama nabagira ni ukubagaragariza Minisiteri y’Ubutegetsi bw’Igihugu mbere ya byose kuko ari yo ishinzwe imibereho y’abaturage.”
Mu mpera za Werurwe 2018, ikibazo cy’aba bana cyagarutsweho n’abasenateri ubwo basuzumaga raporo ya CNLG, bamwe basaba ko cyagakwiye kuba cyarashakiwe umuti.
ndumva abobana duhuje ikibazo pe!mukorera hh???umuntu ashaka kujya muri hope of future family bigenda gt??? nta contract mujyira umuntu yababonaho?


text:
Kigali :ADEPR yagize icyo ivuga ku mpamvu yahinduranyije benshi mu bashumba ba za Paruwasi, Abakuru b’amatorero n’Abavugabutumwa
Yanditswe na
13 June 2018 saa 08:48'
Ku munsi w’ejo kuwa 12 Kanama 2018 ubuyobozi bwa ADEPR nibwo ubuyobozi bw’ururembo bwatangaje iri hinduranya ry’abashumba bayobora zimwe muri za Paruwasi, Abakuru b’amatorero n’Abavugabutumwa kuburyo bukurikira.
ubuyobozi bwa ADEPR mururembo rw’umugi wa Kigali bukaba bwatanze ubusobanuro bwatumye haba izi mpinduka aho bagarutse kukuvugako icyabiteye ari inyungu z’umurimo w’Imana kandi ko biri mu ndahiro umuntu arahiro iyo ahabwa inshingano ko aho azatumwa n’itorero hose azajyayo ,ikindi ko umuntu wese uri munshingano zo gukorera Imana n’itorero agomba kumenya ko adakora aho ashaka ko ahubwo akora aho Imana ishaka .
Rev.Kalisa Emmanuel umushumba wa ADEPR mu rurembo rw’umujyi wa Kigali mu kiganiro yagiranye na IYOBOKAMANA.COM yemeje aya makuru y’izi Mutation ndetse anagaruka kugusoabanura impamvu iba yabateye gukora izi mpinduka
Rev.Kalisa Emmanuel umushumba wa ADEPR ururembo rw’umujyi wa Kigali
Muri aya magambo uyu muyobozi yagize ati:"Nta muntu ukwiriye kwibaza ku guhinduranya ubuyobozi muri ADEPR keretse uwaba atabizi niwe umuntu akwiriye gusobanurira kuko abazikorerwabo n’ukuvuga abashumba ,abakuru b’itorero n’abavugabutumwa babyumva cyane kuko biri mu ndahiro barahira iyo bimikwa ko aho itorero rizamutuma hose azajyayo.
Uyu mushumba yakomeje avugako burigihe iyo umuntu ari umukozi w’Imana akumvako akwiriye kuyikorera aho ashaka ubwo aba yataye umurongo kuko umukozi w’Imana mwiza nuwemerako atayikorera aho ashaka ahubwo akorera aho Imana ishaka ,ntakora aho yihitiyemo ahubwo akora aho Imana imuhitiyemo kandi ihamumenyesha inyuze mubuyobozi bumuyobora".
DORE UKO IMPINDUKA ZABAYE MU BASHUMBA B’AMA PARUWASI N’ABAKURU B’ITORERO N’ABAVUGABUTUMWA:
Abashumba mu rurembo rw’umujyi wa Kigali bahinditse kuri ubu buryo bukurikira:
1.Rev. Ruganza Gabriel wayoboraga Paruwasi ya Kanyinya, yimuriwe muri Paruwasi ya Rugando.
2.Rev.Ngamije Viateur wayoboraga Paruwasi ya Kanombe, yimuriwe muri Paruwasi ya Bumbogo
3.Rev.Mutabazi Etienne wayoboraga Paruwasi ya Gasogi, yimuriwe muri Paruwasi ya Bibare.
4.Rev. Munyamahoro Seth wayoboraga Paruwasi ya Gasave, yimuriwe muri Paruwasi ya Gasogi
5.Rev.Nurunziza Richard wayoboraga Paruwasi ya Kicukiro, yimuriwe muri Paruwasi ya Rwampara
6.Rev.Ryumugabe Alphonse wayoboraga Paruwsi ya Rukiri,yimuriwe muri Paruwasi ya Jabana
7.Rev.Ruganza Emmanuel wayoboraga Paruwasi ya Bumbogo, yimuriwe muri Paruwasi ya Rukiri
8.Rev.Rebero Antoine wayoboraga Paruwasi ya Rwampara,yimuriwe muri Paruwasi ya Kimihurura
9.Rev.Mutima Jonathan wayoboraga Paruwasi ya Butare, yimuriwe muri Paruwasi ya Kicukiro
10.Rev.Habiyambere Gerard wayoboraga Paruwasi ya Gatare yimuriwe muri Paruwasi ya Butare.
11.Rev.Rugema Vedaste wayoboraga Paruwasi ya Gatsata, yimuriwe muri Paruwasi ya Gasave.
12.Rev.Semunyana Innocent wayoboraga Paruwsi ya Rugando yimuriwe muri Paruwasi Kanombe
13.Rev.Nsabimana Berchaire wayoboraga Paruwasi ya Nyakabanda yimuriwe muri Paruwasi ya Gatare.
14.Rev.Ntijyinama Ignace wayoboraga Paruwasi ya Bibare,yagiye kuyobora Paruwasi ya Muhima
15.Rev.Mugiraneza J.Baptiste wayoboraga Paruwasi ya Kimihurura yimuriwe muri Paruwasi ya Gatsata.
16.Rev.Nsengumuremyi Athanase wayoboraga Paruwasi ya Muhima yagiye kuyobora Paruwasi ya Kanyinya.
17.Rev.Niyonshuti Jacques wayoboraga Paruwasi ya Jabana yagiye kuyobora Paruwasi Nyakabanda.
Abakuru b’itorero n’abavugabutumwa
1: Past Mubumba Ticien ajya Masaka
2: Past Rutamuhana yagiye Kicukiro
3: Past Sekamana Andre agiye Gatsata
4: Ev. Sindayigaya Moise agiye Rwampara
5: Past Jerome agiye Rugando
6: Past Ntaganda Pierre agiye Kimihurura
7: Past Safari agiye Gihogwe
8: Past Segatarama agiye Bumbogo
9: Past Gahima agiye Rukurazo
10: Past Gasana agiye bibare
11: Past Manasse agiye Kimihurura.
12: Past Bwate yagiye Kicukiro Chell
13: Past Callixte yagiye Kigarama
14: Past Philippe yagiye Gatenga
15: Past jean de Dieu yagiye Kanombe
16: Past Jules yagiye i Nyanza
17: Past Gerale Gasana yagiye Gatenga
18: Past Viateur Kabandana yagiye Gatenga
19: Past Vedaste yagiye Kamashashi
20: Ev. Emmanuel Habanabakize yagiye i Nyanza
21: Ev. Cyprien yagiye Gatenga


text:
Icyo wakora firigo yawe igakoresha umuriro mukeya
Ubusanzwe usanga abantu bazi ko gucomeka firigo bimara umuriro w’amashanyarazi,rimwe na rimwe ugasanga hari izikabya cyane, wayicomeka mu minota mikeya ikaba itwaye umuririro wacanwa iminsi ibiri,ariko hari uburyo wakoresha,maze ikajya itwara umuriro mukeya cyane kabone n’ubwo wayicomeka iminsi yose y’icyumweru
1. kugira ngo firigo itamara umuriro jya wirinda kuyicomeka ituzuyemo ibintu ushaka gukonjesha kuko iyo irimo ubusa cyangwa ibintu bikeya, hari umwanya munini wasigaye nibwo itwara umuriro mwinshi.
2. Jya wirinda gufungura urugi rwa firigo umwanya munini cyane cyane iyo icometse,ureba ibyo ushaka gukuramo cyangwa ngo uyisige irangaye,ahubwo ujyamo uzi neza ibyo ugiye gukuramo kuko kuyirangaza bituma umuriro wihuta cyane.
3. Si byiza gushyira ibintu bishyushye cyane muri firigo cyane cyane ibiryo ushaka ko bihita bihora vuba,ahubwo iyo ukeneye ko bihora udakoresheje umuriro mwinshi,ubiterekamo byamaze kumera nk’akazuyazi.
4. Iyo ugiye gukoramo isuku urabanza ukayicomokora kandi ibintu byose ukabivanamo kuko kuyikorera isuku irimo ibintu cyangwa icometse birayangiza bikaba byanayitera kumara umuriro
5. Firigo igomba kuba icometse ahantu iri yonyine kandi yisanzuye nta kindi kintu gikoreshwa n’umuriro byegeranye kuko iyo birikumwe bituma firigo ikoresha umuriro mwinshi urenze iyo ukoresha yisanzuye.
Ubu nibwo buryo bwo kurinda firigo ko ikoresha umuriro mwinshi kuko ibi byose twavuze nibyo bituma imara umuriro cyane.
Source ;Wikihow


text:
Ikiganiro na Isimbi wasimbije imitima y’abakunda imbyino za Kinyarwanda mu ndirimbo ’Tarihinda’ ya Kayirebwa
Hashize imyaka 20, Isimbi Laura Karengera agaragaye mu mashusho y’indirimbo ya Kayirebwa “Tarihinda” yakunzwe cyane mu Rwanda no hanze.
Kuva icyo gihe kugeza ubu abamubonye mu mashusho y’iyi ndirimbo barushaho gukunda imibyinire ye.
Nubwo yagaragaye muri iyo ndirimbo siho honyine yagaragarije ubuhanga n’impano, kuko yari umubyinnyi w’imbyino za Kinyarwanda wazengurutse umugabane hafi ya wose w’u Burayi akora ibitaramo akundisha benshi imibyinire y’indirimbo za Kinyarwanda.
Isimbi yavukiye i Bruxelles mu Bubirigi taliki 21 Ukwakira 1977. Ni umwana wa gatatu mu bana bane bavukana aribo Eric Kirenga, Diane Numukobwa na Serge Cyusa .
Isimbi nubwo akomoka ku babyeyi b’Abanyarwanda ari bo Cecile Kayirebwa na Se Ngango ntiyigeze aba mu Rwanda, kuko ubuzima bwe bwose kuva akiri muto kugeza ubu yabaye ku mugabane w’i Burayi.
Isimbi utazi amagambo y’Ikinyarwanda menshi ngo yabyirutse akunda u Rwanda bituma ahagurukira kwiga kubyina imbyino za Kinyarwanda, urugendo yafashijwemo na nyina Cecile Kayirebwa.
Ku myaka itanu avuga ko aribwo yatangiye kwiga kubyina mu itorero ryitwaga “Benegihanga” akaza kurivamo yerekeza mu rindi torero ry’Abanyarwanda babaga hanze ryitwaga “Amarebe n’Imena”.
Agira ati “Natangiye kwiga imbyino za Kinyarwanda mfite imyaka itanu ,nyuze mu itorero ryitwaga Benegihanga ryari ryarashinzwe n’Abanyarwanda babaga mu Bubirigi nyuma dutangira no kujya twitabira ibitaramo bitandukanye.”
Kumenya kubyina imbyino za Kinyarwanda ku mwana w’umukobwa wari waravukiye hanze ataragize amahirwe yo kuba mu Rwanda ngo byari urugendo rutoroshye.
Ati “Mama ni we wankundishije cyane kubyina kubera ko asanzwe akomeye ku muco Nyarwanda. Ni we wadufashije kujya mu itorero dutangira kwiga kubyina. Buri cyumweru yadushyiragaho igitsure cyane kuko haba mu mvura cyangwa mu gihe cy’urubura twagombaga kujyayo."
We n’Amarebe n’Imena bakundishije Abanyarwanda bo mu mahanga n’Abanyaburayi kubyina imbyino Nyarwanda.
Ati “Diaspora yarabikunze cyane muri ibyo bihe, abana batubonaga tubyina batangiye kubyiga ku bwinshi, Ababirigi, Abanyaburayi. barabikunze cyane ku buryo na bo bageragezaga gutega amaboko bakagerageza kwigana imibyinire y’abagore beza b’Abanyarwanda.”
Yungutse byinshi abikuye mu kubyina
Agira ati “Ubwo nari maze kujya mu itorero Amarebe n’Imena nungutse byinshi mbikuye mu kubyina , namenye umuco Nyarwanda, niga Ikinyarwanda nunguka n’inshuti nyinshi.
"Naranatembereye cyane kuko twazengurutse mu bihugu byinshi nko mu Buholandi,u Bufaransa, u Bubirigi,u Bwongereza, u Busuwisi n’ahandi".
Uretse kubyina yanagaragaye mu ndirimbo Amarebe n’Imena nayo yakunzwe mu Rwanda no hanze.
Ubwo indirimbo amarebe n’imena yasohokaga Isimbi yari mu itsinda ry’abaririmbyi baririmbye iyo ndirimbo aho we yaririmbye mu mirongo yayo iri mu rurimi rw’Igiswahili.
Akumbuye impumuro y’itaka , n’udusozi two mu Rwanda.
Ati “Ibyo nkunda ku Rwanda ni ubwiza bw’udusozi twaho, ubwitonzi bw’abantu n’inseko yabo izira imbereka. Nkunda n’impumuro y’itaka ry’Umutuku (mu yandi magambo itaka ry’inombe ) itaka rimpumurira neza cyane iyo ngeze ku kibuga cy’indege iyo mpumuro ntijya iva mu myenda.”
Isimbi waje mu Rwanda bwa mbere mu 1990, yakunze u Rwanda igihugu avuga ko atajya ahararukwa iyo yagitembereyemo.
Uretse iyo nshuro yagarutse mu Rwanda mu 1995 mu gihe cyo kwibuka Jenoside yakorewe Abatutsi. Yagarutse mu 1998 aje mu iserukiramuco Nyafurika ry’imbyino FESPAD. Yongeye kugaruka mu 2011 aje gushyingura Se. Aheruka mu Rwanda muri 2015 na 2016 ubwo yari aje mu kazi ke no gusura inshuti n’umuryango.
Isimbi Laura wamenyekanye mu mashusho y’indirimbo "Tarihinda" cyane cyane mu 1998, mu iserukira muco Nyafurika ry’imbyino (FESPAD) ntakibyina.
Asigaye aba mu Bwongereza aho akora ibijyanye no kurimbisha abantu, abasiga neza "maquillage" , gutegura ubukwe n’ibirori bitandukanye.
Ku myaka 41, kubyina ntabwo akibikora nk’umwuga n’iyo abikoze abikora agira ngo anezeze abantu iyo bari mu gihe cyo gusabana. Akazi ke akagafatanya no kurera umwana umwe w’umukobwa afite witwa Dioura.
Iyumvire ikiganiro kirambuye Kigali Today yagiranye na Isimbi wa Kayirebwa
Ibitekerezo ( 1 )
Ntagushidikanya rwose kuko aba babyeyi bombi urabona ko basa.


text:
Muchoma yadutangarije ko iyi ndirimbo uretse kuba ibyinitse ibumbiyemo ubutumwa bwiza kandi buzafasha abakundana yagize ati: "Ni Bon, ni indirimbo y’urukundo ariko itari muri bwa buryo abantu basanzwe bamenyereye,nayikoze ngira ngo nerekane ko kuba ukunda umuntu uhora umubwira ko umukunda ntabwo bihagije, ugomba no kubishyira mu bikorwa ugaharanira kubaka icyizere muri mugenzi wawe."
Muchoma ubu wageze muri Leta Zunze Ubumwe za Amerika yadutangarije ko Ubukonje buri ku rwego rwo hejuru n’ibiryo biri kumunanira kubera ko yari yaramenyereye ibiryo bya kinyafrika.


text:
Amagare y’abafite ubumuga amwinjiriza asaga ibihumbi 400 ku kwezi
Daniel Habanabakize, umusore w’imyaka 25, wo mu Murenge wa Mimuli mu Karere ka Nyagatare yatangiye umushinga wo gukora amagare y’abafite ubumuga none umwinjiriza asanga ibihumbi magana buri kwezi.
Akirangiza amashuri yisumbuye mu bijyanye n’ubukanishi bw’imodoka mu 2016, Habanabakize yahisemo kwihangira umurimo ashingiye ku bibazo abona mu gace atuyemo aho kwirirwa asaba akazi.
Agira ati “Nabonaga inaha hari abantu benshi bafite ubumuga bw’ingingo, mfata icyemezo cyo gutangira gukora amagare y’abafite ubumuga.”
Mu Karere ka Nyagatare Habanabakize atuyemo hatuye umubare munini w’abamugariye ku rugamba rwo kubohora igihugu naho Akarere ka Gatsibo byegeranye kakaba kamwe mu duce twashegeshwe cyane na Jenoside yakorewe Abatutsi.
Ibi kimwe n’ubumuga bw’ingingo buvukanwa biri mu byatumye Habanabakize atekereza ku cyatuma icyizere cyo kubaho ku bamugaye kiyongera, atangira gukora amagare abafasha gutembera yifashishije ibyuma by’amagare asanzwe.
Agira ati “Amagare y’abamugaye nkora afite umwihariko wo kuba aba ajyanye n’agace batuyemo ndetse n’uburyo bamugayemo.”
Mu gihe ubusanzwe amagare y’abamugaye atumizwa mu mahanga ugasanga aba yaragenewe imihanda irimo kaburimbo cyangwa inzira zitunganyijwe neza, Habanabakize avuga ko mbere yo gukorera uwamugaye igare abanza gusura agace atuyemo ndetse akanagera iwabo mu rugo kugira ngo rizabe rishobora guhangana n’inzitizi zihari.
Ubusanzwe igare rw’abamugaye ritumizwa mu mahanga rigura amafaranga abarirwa mu bihimbi 350Frw, ariko amagare Habimana akora ayagurisha hagati yibihumbi 80Frw n’ibihumbi 150Frw bitewe n’ubumuga uwamugaye afite.
Igare banyongesha amaboko arigurisha ibihumbi 150 Frw mu gihe igare ry’ufite ubumuga bukomatanye busaba ko bamusunika arigurisha hagiti y’ibihumbi 80Frw n’ibihumbi 100Frw.
Jean Damascene Habimana, Umuyobozi w’abafite ubumuga mu Murenge wa Mimuli mu Karere ka Nyagatare, ahamya ko amagare Habanabakize akora koko afasha abafite ubumuga muri ako gace ariko ubushobozi bwo kuyigurira ari buke nubwo ahendutse.
Agira ati “Ugereranyije n’amagare aturuka hanze akunze gutangwa nk’imfashanyo, aya magare akorerwa inaha arahendutse koko ariko nawe urumva ko ahenze ugereranyije n’ubushobozi bw’abaturage b’inaha.”
Habimana avuga ko ubwo Habanabakize yatangiraga uyu mushinga yahaye abafite umubuga amagare abiri ku buntu ndetse n’Akarere ka Nyagatare kakaguraho amagare atandatu yo gufashisha abamugaye.
Mu gihe Habanabakize avuga ko kuva yatangira amaze kugurisha amagare y’abafite ubumuga agera kuri 60, ngo kuri ubu akora amagare ari hagati y’atatu n’atanu buri kwezi bitewe n’umubare w’ababa bayakeneye.
Mu Ugushyingo 2016, Umuryango Food for the Hungry (FH) wahaye amagare 48 abana bafite ubumuga uvuga ko rimwe ryaguze ibihumbi 350Frw bivuze ko yose hamwe yaguzwe miliyoni 16,800,000.
Ubariye ku giciro cy’amagare y’abamugaye akorwa na Habanabakize usanga ayo magare yose hamwe yarashoboraga gutwara amafaranga ari munsi ya miliyoni 4Frw kuko yose ari ayo basunikamo abamugaye.
Ibitekerezo ( 2 )
Bravo musore.Komerezaho.Erega n’i Burayi nuku batangiye!! Ni "iby’iwacu" wa mugani.
Gusa tujye twibuka ko mu isi nshya ivugwa ahantu henshi muli bible,nta bantu bamugaye bazabamo.
Kwaheli ubukene,indwara,akarengane,ubusaza n’urupfu.Soma ibyahishuwe 21 umurongo wa 4.Mujye mumenya ko nta kintu bible ivuga ngo cyekubaho.Ingero ni nyinshi cyane.Ibyerekeye isi ya paradizo,gukuraho urupfu n’indwara,bizaza nta kabuza kandi si kera.It is a matter of time.
Byiza cyane musore. Funguka cyane urenge n’imipaka. Shakisha uko wahura na Handicap International ijye Iguha za commands yajyana no mu bundi bihugu. Ku mafoto urabona ko ibyo ukora binyuze ijisho. Big up


text:
Iki gitaramo cyabereye kuri Christ Gospel Fellowship Church ku Kimironko ku mugoroba wo kuri uyu wa Gatandatu, tariki ya 31 Werurwe 2018, cyatangiye ahagana saa munani n’igice gishyirwaho akadomo saa moya. Cyitabiriwe n’abantu b’ingeri zose biganjemo urubyiruko batashye bagifite inyota yo kuramya.
Iki gitaramo ngarukamwaka cyiswe “Haracyariho ibyiringiro” cyari giteguwe ku nshuro ya karindwi, cyahuriyemo abanyempano basizwe amavuta yo kwandika indirimbo zihembura imitima y’abihebye ndetse n’izivuga ku musaraba zafashije abantu kwinjira muri Pasika neza, bibuka izuka rya Yesu.
Abacyitabiriye bahembuwe na New Melody imaze kwigarurira imitima ya benshi yongeye kwizihirwa mu ndirimbo zirimo “Izi n’amazina yacu” na “Allelluiah.”
New Melody yakuriwe mu ngata n’andi makorali barimo Upendo Choir, Holy Entrance na Light of Earth ndetse n’umuhanzi Danny Mutabazi uri mu bari kuzamuka mu muziki uhimbaza Imana wishimiwe cyane mu ndirimbo “Calvary” ivuga agaciro k’umusaraba Yesu yabambweho n’uburyo yacunguje Isi amaraso ye ndetse n’iyitwa “Ntiyasinziriye” iri mu zigezweho muri iyi minsi.
Iki gitaramo cyasojwe n’umuziki w’igisirimba wabyinwe iminota isaga 30, uyoboewe na Power of The Cross yamamaye mu ndirimbo "Super Power" yanyuze abacyitabiriye bakabyinira Imana.
Umuyobozi wa Power of The Cross, Ndatabaye Maurice, yatangarije IGIHE ko banyuzwe n’imigendekere y’igitaramo cyari gifite intego yo kubwira Abanyarwanda ko nyuma y’amateka banyuzemo hari ibyiringiro byo kubaho.
Yagize ati “Ibyo twari twateguye byagenze neza kuko abantu bahembutse. Twarabisengeye kandi byagenze neza cyane. Twabwiwe ko hakiri ibyiringiro ndetse bidufasha kugira ihumure. Twasobanuriwe agaciro k’umusaraba wa Yesu watwitangiye.”
Iki gitaramo cyatangiwemo ubutumwa bw’ihumure ku Banyarwanda mbere yo kwinjira mu bihe byo kwibuka Jenoside yakorewe Abatutsi muri Mata 1994, ku nshuro ya 24.
Power of the Cross ibarizwamo abaririmbyi baturuka mu madini n’amatorero atandukanye, ibarizwa mu Itorero Christ Gospel. Ifite intego zirimo kuvuga ubutumwa ku isonga ariko ishyigikirwa no gukangurira urubyiruko kureka ibiyobyabwenge, kurwanya icyorezo cya Sida no gushyigikira ubumwe n’ubwiyunge.
Iri tsinda ryashinzwe mu 2007 ari abasore batanu baza kwiyongeraho n’abakobwa, ubu bageze kuri 30. Mu myaka isaga icumi mu ivugabutumwa rimaze gusohora indirimbo zirenga 11 zirimo “Super Power” yamamaye hose; iyi ndirimbo ni nayo yitiriwe album yaryo ya mbere y’amajwi y’indirimbo umunani ryamuritse muri Mutarama 2018, mu gitaramo cy’imbaturamugabo cyabereye kuri Bethesda Holy Church ku Gisozi.
Amafoto: Niyonzima Moses